► Porodica Stanike Gligorijević traži da se objave snimci sa naplatne rampe\n"Gospodin Aleksandar Vučić je kada je poginuo Šaban Šaulić obezbedio sahranu, prevoz i išao da poseti porodicu, a kad je bio u Knjaževcu nije mu palo na pamet da pogleda šta rade ova deca" , rekla je Aleksićeva uz napomenu da Stanikina porodica teško živi od poljoprivrede.\nOna je pitala da li je u ovoj zemlji dozvoljeno da funkcioneri vlasti ubijaju seljake bez kazne i ponovila zahtev da se hitno objave snimci jer porodica sumnja u zvaničnu verziju.\nnaplatna rampa /\nNastradao stariji Leskovčanin koga je udario teretni voz\nSaobraćajna nesreća u kojoj je od udara teretnog voza nastradao stariji muškarac dogodila se jutros oko 8 sati na pruzi u Leskovcu, kažu u policiji.\nPrevrnuo se šleper na autoputu kod Vrčina\nNa autoputu Beograd - Niš kod Vrčina danas oko 10 sati prevrnuo se šleper, a u udesu nema povređenih ali je izmenjen režim saobraćaja na toj deonici.\nEksplozija u kasarni Oružanih snaga BiH na Palama, povređena jedna osoba\nU krugu kasarne Oružanih snaga BiH "Miloš Obilić" na Palama večeras oko 21.00 časova ođeknula je eksplozija, a iz Operativnog centra MUP-a Istočno Sarajevo saopštili su da je...\nŠestoro poginulo u požaru na Novom Beogradu\nNa Novom Beogradu, u zgradi u Ulici Milutina Milankovića 110, poginulo je šest osoba u požaru a još šest je povređeno, saopštilo je danas Ministarstvo unutrašnjih poslova.


Već nekoliko dana, glavna tema u Engleskoj je Mohamed bin Salman, princ od Arabije i njegov plan da kupi Mančester junajted za neverovatnu sumu. Kako vreme prolazi, ta mogućnost postaje sve realnija.\nNaime, kako navodi više ostrvskih medija, ljudi iz Mančester junajteda otputovali su u Saudijsku Arabiju na sastanak sa vladajućom porodicom.\nVeruje se da je delegacija na čelu sa porodicom Glejzer, sadašnjim vlasnikom najtrofejnijeg engleskog kluba, na putovanje pošla kako bi prisustvovala godišnjem investicionom forumu pod nazivom "Buduća investiciona inicijativa", koji organizuje vladajuća porodica. Isto tako, velike verovatnoće postoje da će se tom ptilikom i održati sastanak na kojem bi se pričalo o sudbini Mančester junajteda.\nVeć nekoliko sezona "crveni đavoli" ne igraju na nivou na kom bi navijači želeli, a ove sezone su pristalice kluba sa "Old Traforda" posebno nezadovoljne partijama, ali i vođenjem kluba, pa cela priča sa smenom vlasništva zaista ima smisla.\nU Engleskoj se uveliko nagađa kakav tim bi mogao da sastavi Bin Salman, a najnoviji igrač povezan sa ovim klubom jeste Džejdon Sančo. Bivši fudbaler gradskog rivala, Sitija i reprezentativac Engleske, za Borusiju iz Dotrmunda igra neverovatno i njegove partije privukle su pažnju čitave Evrope.\n"Miror" prenosi da je Junajted spreman da za hitrog engleskog fudbalera ponudi Borusiji 115 miliona evra i učini ga najskupljim pojačanjem u istoriji slavnog kluba sa Old Traforda, odnosno sruši transfer Pola Pogbe (105 miliona za povratak iz Juventusa).\nSančo je prošle sezone "eksplodirao" u dresu Borusije, dao je 13 golova, a ove je već tri puta pogodio, uz tri asistencije na samo osam utakmica u Bundesligi. U kratkom roku se dokazao u Nemačkoj, odakle je stigao iz Mančester Sitija za 10 miliona evra. Za reprezentaciju Engleske odigrao je 10 utakmica i postigao dva gola.


5. juna 2018. 1 min read\nGrupa Albanaca je večeras u Suvom Dolu kod Lipljana demolirala deo Onsnove škole i napala verbalno grupu srpske dece u tom mestu. Zbog demoliranja sprske škole, kosovska policija je večeras uhapsila četvoricu albanskih mladića starosti do 20 godina. Svi uhapšeni su iz okoline Opštine Gračancia. Incident je osudio predsednik opštine Gračanica Srđan Popović.\n„U danu koji je jedan od najtužnijih za opštinu Gračanica i ceo srpski narod jer se obeležava godišnjica ubistva mladog Dimitrija Popovića sve nas je duboko uznemirila vest o novom napadu na srpsku omladinu”, rekao je Popović.\nOsudivši napade Popović je dodao da „ divljačko sinhronizovano ponašanje unosi strah među srpsko stanovništvo i vraća nas decenije unazad što je pokazatelj da je bezbednost i sloboda kretanja na Kosovu ispod svakog minimuma“.\n„Pozivam međunarodnu zajedicu da hitno stane u zaštitu srpskog stanovništva, pre svega naše dece, a komšijama Albancima savetujem da se ponašaju u skladu sa savremenom civilizacijom te da razgovorom rešavaju probleme sa komšijama“, naveo je predsednik opštine Gračanica Srđan Popović.\nKako info služba opštine Gračanica saznaje zbog napada na srpsku decu u Suvom Dolu i demoliranja dela škole metalnim šipkama policija je večeras uhapsila četvoricu albanskih mladića starosti do 20 godina svi iz, kako je saopšteno okoline opštine Gračanica.\nTags: demolirana Suvi Do škola\nPrevious Laplje Selo: Kamen temeljac za nove kvadrate\nNext Suvi Do: Povećati prisustvo policije


SERVISNE INFORMACIJE | Page 328 of 365 | Radio televizija Gradiška 98,8 MHz\nProhodnost puteva u Republici Srpskoj jutros je zadovoljavajuća, a uslovi za vožnju povoljni. Na putevima gdje su u toku sanacioni radovi, privremeno postavljena signalizacija reguliše saobraćaj i njeno poštovanje je obavezno. Bez obzira na povoljne\nNa području koje pokriva Policijska uprava Gradiška u protekla 24 časa počinjeno je jedno krivično djelo, dogodila se jedna saobraćajna nezgoda. Pripadnici Profesionalne vatrogasne jedinice Gradiška nisu imali intervencija. U Službi hitne pomoći gradiškog Doma zdravlja pregledano\nU Republici Srpskoj i Federaciji BiH danas će preovladavati sunčano vrijeme uz umjerenu oblačnost i temperaturu vazduha od 19 do 26, na jugu do 29 stepeni Celzijusovih. Ujutro će u centralnim, jugoistočnim i južnim krajevima biti\nU većem dijelu Republike Srpske saobraćaj se odvija redovno bez posebnih ograničenja i zastoja. Na dionicama koje prolaze kroz usjeke i pored kamenih kosina vozače upozoravaju na povećanu opasnost od odrona zemlje i kamenja na kolovoz.\nNa području koje pokriva Policijska uprava Gradiška u protekla 24 časa počinjeno je jedno krivično djelo dok je javni red i mir narušen je u jednom slučaju. Pripadnici Profesionalne vatrogasne jedinice Gradiška imali su jednu intervenciju\nU Republici Srpskoj danas se očekuje promjenljivo oblačno vrijeme, dok je kiša moguća na istoku i jugu. Ujutro promjenljivo oblačno i suvo, oko rijeka ponegdje sa maglom, saopšteno je iz Hidrometeorološkog zavod Republike Srpske. Tokom dana i\nJutros se u RS vozi po suvim i mjestimično vlažnim kolovozima, u kotlinama i uz riječne tokove, kao i u višim predjelima jutarnja magla ponegdje smanjuje vidljivost, pa vozačima skrećemo pažnju na oprezniju vožnju.Zastoja i\nU Republici Srpskoj i Federaciji BiH danas će biti promjenljivo, nestabilno i svježe vrijeme za ovo doba godine, uz povremenu kišu i pljuskove sa grmljavinom. Jutro umjereno oblačno vrijeme, uz mogućnost za kiše ili pljuska ponegdje\nNa putevima u Republici Srpskoj i Federaciji BiH jutros se vozi po mokrim i klizavim kolovozima, osim na području Hercegovine gdje nema padavina, saopšteno je iz Auto-moto saveza Srpske. Na magistralnom putu između Vlasenice i Han\nNa području koje pokriva Policijska uprava Gradiška u protekla 24 časa nije bilo krivičnIh djela, narušavanja javnog reda i mira i saobraćajnih nezgoda. Pripadnici Profesionalne vatrogasne jedinice Gradiška nisu imali intervencija. U Službi hitne pomoći gradiškog Doma\nPrevious 1 … 327 328 329 … 365 Next\nPomozimo opremanje Dnevnog cen...\nUhapšen zbog porodičnog nasilj...


Уручени кључеви 10 станова корисницима алтернативног смјештаја у Рудом | Opština Rudo\nUručeni ključevi 10 stanova korisnicima alternativnog smještaja u Rudom\n11. jun 2020. 736 pregleda\nJuče su u Rudom dodijeljeni ključevi od 10 stanova socijalnog stanovanja Vlade Republike Srpske korisnicima alternativnog smještaja sa područja ove opštine.\nTokom svečanog uručenja ključeva korisnicima stanova, Načelnik opštine Rudo Rato Rajak se zahvalio donatorima i partnerima u realizaciji projekta.\nOvim je opština Rudo dobila objekat po najvišim standardima koji se ustupa korisnicima alternativnog smještaja s ciljem raspuštanja kolektivnih centara.\nZgrada je potpuno prešla u vlasništvo opštine koja će realizovati koncept neprofitabilnog socijalnog stanovanja.\nOpština će postupati po određenim smjernicama i u skladu sa donesenim odlukama u saradnji sa korisnicima stanova.\nNačelnik je tom prilikom istakao da sva raseljena lica u Rudom nisu na adekvatan način zbrinuta i izrazio očekivanje da će opština ući u još neki sličan projekat.\nNa primopredaji je bio i vršilac dužnosti direktora Republičkog sekretarijata za raseljena lica i migracije Marko Aćić, koji je tom prilikom rekao je da je projekat finansiran iz kreditnih sredstava, uz djelimično učestvovanje i jedinica lokalne samouprave.\nMi smo ovdje zbrinuli deset porodica na osnovu koncepta o socijalnom stanovanju Vlade Republike Srpske, a na osnovu kojeg se svi objekti koji se izgrade prenose u vlasništvo jedinica lokalne samouprave, koje vode računa o objektu i porodicama koje će boraviti u njima – naveo je Aćić.\nOn je naglasio da su stanovi opremljeni osnovnim kućnim aparatima i namještajem da bi porodice koje su u stanju socijalne potrebe mogle odmah da počnu život u ovim stanovima.\nVrijednost novoizgrađenih stambenih jedinica sa opremanjem iznosi oko 730.000 KM sa PDVom i učešćem opštine, a zgrada u kojoj se nalaze izgrađena je u okviru Projekta zatvranja kolektivnih centara i alternativnih smještaja obezbjeđenjem javnih stambenih rješenja – CEB dva.


SportDC - Vesti - Ostalo - Bilećanke nižu trijumfe\nPonedeljak, 24.06.2019 12:11\n24.12.2018 Bileća sport\nMlađe kategorije odbojkaškog kluba Hercegovac nastavljaju nizati sjajne rezultate. Prošlog vikenda juniorke Hercegovca bile su najbolje na turniru u Gacku, a ovog vikenda kadetkinje su trijumfovale na turniru u Foči.\nPobjedama protiv Maglića iz Foče i Stakorine iz Čajniča kadetkinje OK "Hercegovac" osvojile su prvo mjesto na turniru prvog kruga prvenstva Republike Srpske čiji je domaćin danas bio OK "Maglić" Foča.\nKadetkinje Hercegovca, prošlogodišnje prvakinje RS i BiH, lako su izašle na kraj sa domaćinom turnira i ekipom Stakorine, te bez izgubljenog seta došle do drugog kruga.\nDanašnjim trijumfom na turniru prvog kruga kadetkinje su se pridružile juniorkama Hercegovca, koje su prošle sedmice izborile plasman među 12 najboljih. Naše juniorke su bile najbolje na turniru u Gacku, gdje su bile bolje od domaćina (3:1) i ekipe Maglića (3:0).\nDrugi krug prvenstva RS za juniorke igra se 25. decembra sa početkom u 15,00 časova u Ljubinju, a pored Hercegovca učestvuje Ljubinje-Bankom i ŽOK Leotar.\nDrugi krug prvenstva RS za kadetkinje igra se početkom februara, do kada će biti poznati i potencijalni protivnici.


Opel uvodi novi sistem povezivanja – Visegradlive.com\nHome / Zanimljivosti / Opel uvodi novi sistem povezivanja\n11. Maja 2018.\tZanimljivosti 34 Views\nOpel nastavlja brzu integraciju tehnologije PSA grupacije, u skladu sa strateškim planom PACE. Nakon objavljivanja da će inženjerski tim u Riselshajmu voditi razvoj lakih komercijalnih vozila PSA grupacije i da će 15 centara nadležnosti biti raspoređeno u sedištu Opela, Opel će da uvede usluge povezivanja PSA grupacije u Evropi. U skladu sa tim, brend će istovremeno početi sa ukidanjem tehnologije OnStar koja je u vlasništvu GM-a, koja će da bude završena do kraja 2020. godine.\nNazvan Opel Connect, novi sistem povezivanja biće predstavljen u Opelovim putničkim i lakim komercijalnim vozilima počev od 2019. godine. Jedan od prvih modela koji će imati Opel Connect je nova generacija Corse, koju će Opel takođe da proizvodi i kao električni automobil na baterije. Ponuda povezivanja uključivaće dijagnozu vozila, asistenciju prilikom krađe vozila i daljinski pristup vozilu kao i Apple CarPlay i Android Auto. Od 2024. godine, Opel Connect biće dostupan u celoj Opelovoj gami modela.\nTokom uvođenja Opel Connect-a, korisnici OnStar sistema mogu da budu sigurni da će nastaviti da dobijaju isti nivo usluge, sve do datuma prestanka.\nPrevious U subotu promjenljivo\nNext Lekovita biljka a i začin


Predsednik Madagaskara podneo ostavku\nPredsednik Madagaskara Mark Ravalomanana objavio je na nacionalnom radiju u utorak da je podneo ostavku i preneo vlast na grupu vojnih lidera koju predvodi admiral ratne mornarice Hipolit Ramaroson.\nOpozicioni lider Andri Radžoelina, koji je u proteklih nekoliko nedelja poveo demonstracije protiv aktuelne vlasti i proglasio sebe za novog lidera Madagaskara, za sada nije komentarisao odluku predsednika Ravalomanane.\nVojska, koja stoji iza Radžoeline, u ponedeljak je zauzela predsedničku palatu u glavnom gradu Antananarivu, a lider opozicije je uz pozdrave brojnih pristalica i vojske, u utorak ušao u predsedničke prostorije. Tu su bili i sveštenici koji su taj momenat obeležili prigodnim ceremonijama. Nije poznato gde se trenutno nalazi predsednik Ravalomanana, koji je u ponedeljak, kada je vojska zauzela predsedničku palatu, bio u svojoj rezidenciji na periferiji grada.\nRadžoelina je pokrenuo talas demonstracija protiv predsednika Ravalomanane u januaru optužujući ga da je postao diktator. Vojska je postepeno otkazivala poslušnost predsedniku tokom protesta, od kojih su neki prerasli u nasilne i odneli živote više od 100 ljudi. Grupa vojnika je prošle nedelje odbila da posluša naređenje i puca na demonstrante.\nRadžoelina je sastavio prelaznu vladu i za premijera postavio Mondžu Roindefa. Međutim, prema ustavu Madagaskara predsednik mora da ima najmanje 40 godina, što je uslov koji Radžoelina ne ispunjava.\nEvropska unija je saopštila da neće priznati novog lidera na Madagaskaru ukoliko bude silom preuzeo vlast.\nAmerika upozorava da će zaustaviti pomoć Madagaskaru\nPortparol Stejt departmenta, Robert Vud upozorio je da bi "vanustavno rešenje" političke krize moglo da rezultira prekidom američke pomoći Madagaskaru i dodao da bi sve strane u toj zemlji trebalo da teže iznalaženju rešenja koje je u skladu sa demokratskim procesom. Vud je takođe osudio potez predsednika Ravalomanane da preda vlast vojnim snagama rekavši da je to nedopustivo i demantovao glasine da se on skriva u američkoj ambasadi.\nGeneralni sekretar Ujedinjenih nacija Ban Ki-Mun je izrazio duboku zabrinutost u vezi sa situacijom na Madagaskaru i pozvao sve strane da omoguće što mirniju tranziciju vlasti.


petrol Slovenija – Bankar.me\nTag Archives: petrol Slovenija\nJanuary 18, 2021 ENERGETIKA, REGION, SVE VIJESTI 0\nSlovenačka energetska grupacija Petrol preuzela je prošle nedjelje 91 benzinsku stanicu kompanije Crodux, u vlasništvu penzionisanog generala Ivana Čermaka koji se time praktično povukao iz poslovanja u maloprodaji naftnih derivata.\nJune 25, 2020 BIZNIS, REGION, SVE VIJESTI 0\nOctober 28, 2019 BIZNIS, REGION, SVE VIJESTI 0\nJune 27, 2018 Članci, CRNA GORA, ENERGETIKA, SVE VIJESTI 0\nSlovenačka grupa Petrol planira povećanje svojih prihoda od prodaje za oko 17 odsto u sljedećih pet godina, pokazuje poslovni plan grupe. Planom je predviđeno širenje mreže benzinskih stanica u regionu.\nPetrol najavio plaćanje kriptovalutama na benzinskim stanicama\nApril 27, 2018 PLANETA, REGION, SVE VIJESTI, VALUTE 0\nSlovenački Petrol razmišlja o uvođenju plaćanja kriptovalutama na benzinskim stanicama.\nNovember 17, 2017 BERZA, PLANETA, REGION, REGION, SVE VIJESTI 0\nLjubljanski Petrol u prvih je devet mjeseci ove godine ostvario 3,3 milijarde eura prihoda, 23 posto više nego u istom razdoblju lani te čistu dobit od 60,3 miliona eura


Žan Tod je po treći put izabran za predsednika FIA-e i to će mu biti poslednji mandat\nŽan Tod je prvi put došao na funkciju predsednika FIA-e 2009. godine, a tu će ostati do 2021. pošto je po treći put izabran.\nOvaj novi četvorogodišnji mandat će mu biti i poslednji jer prema pravilima jedan čovek može biti na ovoj funkciji najviše tri mandata.\n„Prijatan je osećaj imati ovako svestranu podršku.“, rekao je Tod. „Želeo bih da zahvalim svim članovima FIA kluba za njihovu podršku. Ovo smatram dokazom da je FIA pod mojim vođstvom krenula u dobrom smeru i kao ohrabrenje da nastavim sa programima koje smo započeli u prethodnih osam godina.“\nIz FIA-e kažu da će se poslednji mandat Žana Toda fokusirati na tri ključne tačke: inovacije, promovisanje i razvoj jake mreže pokretljivosti.\n„Inovacije su esencijalne ako FIA želi da nastavi da napreduje i zauzme s punim pravom mesto lidera u razvoju moto-sporta. Kako bismo to podržali, predlažemo osnivanje FIA fonda za inovacije.“, dodao je Žan Tod.\nNastaviće se sa promovijom sigurnosti u saobraćaju.\n„Moraćemo da se suočimo sa sve većom gužvom u svim velikim gradovima, sa sve većim brojem vozila i rastućih troškova pokretljivosti, kao i sa razvojem novih tehnologija u razvijenim zemljama. Moramo da utičemo na smer tog razvoja kako bismo osigurali prihvatljivo rešenje za sve. Moja namera ostaje da FIA nastavi da teži tome da bude najbolja što može – jača, pametnija, sigurnija, profesionalnija i poštovana.“\nTod je takođe najavio restrukturiranje osoblja FIA-e.


Ministarstvo trgovine i turizma RS u Andrićgrad uložilo 10,5 miliona! Žurnal - Jedina slobodna teritorija\nZa osam godina: Ministarstvo trgovine i turizma RS u Andrićgrad uložilo 10,5 miliona!\nObjavljeno: 12.01.2020. u 16:43h\nMinistarstvo trgovine i turizma je od 2011. godine do kraja 2019. godine u Kusturičin „Andrićgrad“ uložilo 10,5 miliona KM\nDodik i Kusturica su godinama u odličnom odnosima i jedan drugom su činili razne usluge, a ceh za tu prijateljsku vezu decenijama dolazi na naplatu entitetskom budžetu. Nakon što je postao član Predsjedništva BiH, Dodik je Kusturicu imenovao za jednog od svojih savjetnika. Kusturica je demantovao da će za tu funkciju dobijati platu, navodeći da će imati ulogu „dobrovoljnog savjetnika“.\nZanimljivo je da se Kusturicu ove godine niko nije vidio na na proslavi Dana Republike Srpske u Banjaluci, koji je Ustavni sud BiH proglasio neustavnim, iako je ranijih godina govorio na svečanim akademijama. Pitanje je da li je Kusturica namjerno izbjegao dolazak u Banjaluku, jer je Dodik u međuvremenu potpisao Program reformi, kojim se trasira dalji put BiH ka NATO, čemu se otvoreno protivi zvanična Moskva?\nDa li je Dodikova i Kusturičina „ruska veza“ pukla na Programu reformi saznaće se u narednom periodu i to vrlo jednostavno. Ako Dodik i dalje bude rado viđen gost u Moskvi, u tome će svoje prste nesumnjivo imati Kusturica. Ako Dodikova putovanja u Rusiju i susreti s Putinom utihnu, biće jasno da je zvanična Moskva digla ruke od njega i da tu ni milionski grantovi za Andrićgrad ni savjetnička pozicija za Kusturicu ne mogu promijeniti ništa.


Obnova kompleksa u Balkanskoj 53 - Beobuild\nObnova kompleksa u Balkanskoj 53\nPočele su pripreme koje bi mogle da označe i početak rekonstrukcije vojne zgrade u Balkanskoj 53. Zgrada koja je prvobitno neuspešno nuđena na prodaju, na kraju je ipak preuzeta od strane Ministartstva finansija, a letos je dodeljen i teneder za izradu projektono-tehničke dokumentacije birou “Mašinoprojekt KOPRING”. Ovih dana radi se i na usvajanju izmena PDR-a, kako bi se rekonstrukcija prilagodila važećim zakonskim standardima. Rekonstrukcija neće menjati gabarite objekta, ali će biti izvršena prenamena, uz modernizaciju sistema grejanja i ispunjavanje modernih protivpožarnih normativa za visoke objekte.\nZgrada koja je izgrađena 1960. godine za potrebe JNA, već neko vreme nije u upotrebi, a nalazi se na obodu Finansijskog parka u Balkanskoj ulici. Kao deo reprezentativne administartivne celine, ova četrnaestospratnica ima 8.000m2 kancelarijskog prostora, koji će nakon rekonstrukcije postati sedište nekoliko državnih institucija. Za buduće korisnike objekta planirani su Uprava carina, Sektor za drugostepeni carniski i poreski postupak, Uprava za javni dug, Uprava za igre na sreću, Uprava za duvan, Uprava za slobodne zone i Sektor za ugovaranje i finansiranje programa iz sredstava EU (CFCU).\nPoslednja rekonstrukcija ovog objekta obavljena je 1980. godine, međutim negova unutrašnjost potpuno je devastirana, pošto je najveći deo objekta van upotrebe više od 10 godina. Problem objekta je I nepostojanje adekvatnog parkinga, koje je trenutno rešeno na parceli ispred objekta. U budućnosti, prema PDR-u parking celog bloka biće rešen gradnjom dvospratne podzemne garaže ispod parka sa 460 parking mesta.\nBalkanska 53 (foto) - 10. decembar 2021.


Sajam automobila u Frankfurtu 2013 - Nissan predstavlja novi X-Trail - Automagazin\nSajam automobila u Frankfurtu 2013 - Nissan predstavlja novi X-Trail\nNa autosalonu IAA u Frankfurtu, kompanija Nissan predstavlja novu generaciju modela X-Trail. Prodaja novog X-Traila počeće sledeće godine, a zanimljivo je da će u ponudi biti kako sa pogonom na sve točkove, tako i sa pogonom na prednju osovinu...\nTreća generacija modela Nissan X-Trail stoji na novoj modularnoj platformi CMF, koja je razvijena u saradnji sa kompanijom Renault. Zahvaljujući novoj platformi, novi X-Trail je lakši, jer je izrađen od modernijih materijala: peta vrata su izrađena od specijalne plastike, što predstavlja uštedu od 7 kilograma. Masa automobila, kao ni njegove dimenzije, biće objavljeni tokom sajma u Frankfurtu.\nPogon na sve točkove je dobro poznati sistem All Mode 4x4i sa mogućnošću blokade diferencijala. Novi X-Trail je dobio i adaptivne amortizere Active Ride Control, proaktivni sistem stabilizacije vozila Active Trace Control, i sistem Active Engine Brake - automatsko kočenje motorom prilikom usporenja pred krivinu. Poslednji imenovani sistem uparen je sa bestepenim menjačem Xtronic.\nNovi Nisan X-Trail biće opremljen multimedijalnim sistemom NissanConnect (uključujući i konekciju na internet mrežu), kao i paket bezbednosnih sistema Nissan Safety Shield. Najbolje opremljena verzija dobiće svetlosne grupe izvedene u LED tehnologiji.\nPonuda motora još uvek nije poznata. Pored sistema pogona 4x2 i 4x4, kupac će moći da bira između manuelnog menjača i bestepenog CVT menjača, koji nosi oznaku Xtronic. Kao što možemo videti na fotografijama, novi X-Trail će biti dostupan i u verziji sa sedam sedišta.


Rumunija: Hidroelektrika je spremna da obustavi planove za IPO - Serbia Energy Serbia Energy Balkan I Energetika - Rumunija: Hidroelektrika je spremna da obustavi planove za IPO\nIzvršni direktor rumunske hidroenergetske kompanije Hidroelektrika, Bogdan Badea, rekao je na energetskoj konferenciji da nije siguran da će kompanija nastaviti sa pripremama za Inicijalnu javnu ponudu (IPO).\nOn je nezadovoljan odlukom regulatorne agencije ANRE da zadrži na snazi Uredbu 114, jer će to rezultirati „doniranjem električne energije novim pametnim momcima“ – što je nagoveštaj ugovora koji štete finansijama kompanije, koji su u prošlosti rezultirali nesolventnošću kompanije. Ako Vlada želi dividende od kompanije, trebalo bi da dozvoli kompaniji da prodaje električnu energiju po najvišoj mogućoj ceni i ostvari profit, dodao je Badea.\nUredbom 114, ANRE je primorao Hidroelektriku i Nuklearelektriku da u ograničenom vremenskom periodu prodaju do 65% proizvedene električne energije po ceni koja uključuje proizvodne troškove, plus maržu od 5%. Dve kompanije trebali bi snabdevati domaćinstava tokom jednogodišnjeg perioda tranzicije ka ponovnom uvođenju liberalizovanog tržišta.\nGeneralni direktor Hidroelektrike takođe je okrivio Uredbu 114 za ćorsokak sa kojim se kompanija suočila u svojim investicionim projektima.


Srbija nudi respiratore i zaštitnu opremu zemljama članicama EU! - eVršac\nPredsednik Srbije Aleksandar Vučić zahvalio se Evropskoj uniji za dosadašnju pomoć, ne samo u vezi sa borbom protivi korona virusa, već i ranijoj.\nImamo svoju glavu, štitimo interese Srbije, probleme sa EU smo prevazišli, poručio Vučić.\nSrbija je spremna da pomogne zemljama članicama Evropske unije i dostavi zaštitnu opremu i respiratore ako je to potrebno.\nOvu ponudu dao je danas predsednik Srbije Aleksandar Vučić posle razgovora sa ambasadorima zemalja svih članica EU, kao i sa šefom delegacije EU u Srbiji Semom Fabricijem.\nSrbija sada ima nešto više zaštitne opreme, kao i respiratore, i spremna je da ponudi pomoć bilo kojoj članici EU kojoj je to potrebno, rekao je Vučić.\nPodvukao je da se odnos Srbije i EU stalno razvija, a u prilog toj tezi naglasio je da je dve trećine trgovinske razmene Srbije vezano za zemlje EU.\nNaša ukupna robna razmena je gotovo 26 milijardi evra, a pre samo 10 godina bila je svega 10 milijardi evra, što pokazuje i kako Srbija napreduje i kako naš odnos sa EU napreduje, rekao je Vučić, uz zahvalnost poreskim obveznicima EU za svu pomoć koja je Srbija dobila i dobijala prethodnih godina.\nOn je uputio “Veliko hvala” zemljama članicama i zahvalnost liderima svih zemalja članicama EU, od Rumunije, Mađarske, Bugarske, Hrvatske, Slovenije, Francuske, Nemačke…\nBilo je ranije različitih tonova na relaciji Vučić – EU, govorilo se o nedostatku solidarnosti, što su evropskoj zajednici zamerale i pojedine članice Evropske unije, pre svih Italija.\nBajka o evropskoj solidarnosti je samo bajka, rekao je nedavno Vučić , a o tome je bio upitan danas.\nVučić je pročitao koliko je sve novca i opreme Evropska unija donirala Srbiji, ističući i podatak o više od 7 miliona evra plaćenih za sve letove koji su donosili zaštitnu opremu i respiratore u Srbiju, a tokom maja treba da stigne još respiratora.\nMislim da smo prevazišli (određene probleme, prim. aut.) i da je EU promenila svoju odluku i da će medicinska oprema biti dostupna i zemljama Zapadnog Balkana, kao i članicama EU. Mi smo se u međuvremenu snalazili i dobro smo se snašli, mnoge zemlje EU su bile u težoj situaciji, nego mi danas. Nemam šta da zameram njima i oni su izneli svoje zamerke u jednom otvorenom razgovoru. Ono što je važno je da je nedvosmisleno potvrđeno da je Srbija posvećena evropskom putu i da je ekonomska saradnja od ključnog značaja, rekao je Vučić.\nNaglasio je da će Srbija dodatno osnažiti zdravstveni sistem i u saradnji sa EU.\nBićemo potpuno pripremljeni za svaki novi izazov, kako sa kovidom-19 ili nekom drugom virusnom infekcijom ili nekim drugim izazovom koji bi mogao da bude postavljen pred naš zdrasvtveni sistem, koji je bio potcenjivan, a koji se pokazao mnogo žilavijim, stabilnim, jačim i boljim od nekih mnogo moćnijih zemalja, naglasio je Vučić.\nPredsednik Srbije je poručio:\nEU je mesto gde želimo da budemo, imamo i pohvale Evropske komisije, ima i kritika. U normalnoj i demokratskoj atmosferi, sigurno je da je dozvoljeno da iskažemo svoje stavove i mišljenje i neću odustati od toga da koristim svoju glavu štiteći interese Srbije, ma koliko mi bili mala zemlja, rekao je Vučić.


Tesla RH2950M zamrzivač cena, cene Srbija, prodaja Beograd Novi Sad Niš\nEPonuda > Bela Tehnika > Zamrzivači > Tesla Zamrzivači\nTesla RH2950M zamrzivač cene\nTesla RH 2950M Samostojeći, Energetski razred A+, Neto zapremina 290 l, Dimenzije (ŠxVxD) 111.5 x 85 x 64.5 cm... specifikacija\ncena od 27.433,00 do 27.590,00 din | prodavnica (3)\nEPonuda nije internet prodavnica već Vam omogućava da brzo i lako nađete Tesla RH2950M zamrzivač po najjeftinijoj ceni. Naš cilj je da kupci budu što bolje informisani o ponudi Tesla zamrzivač RH2950M na tržištu Srbije. Vrlo lako nalazite željeni proizvod za kategoriju Zamrzivači cene, ne morate da lutate od sajta do sajta za Tesla Zamrzivači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Tesla RH2950M zamrzivač sa PRODAVCEM. EPonuda ne može da garantuje potpunu tačnost specifikacije i slika za Tesla RH2950M zamrzivač. Pre kupovine, podatke za Tesla zamrzivač RH2950M proverite na sajtu PROIZVOĐAČA.


Svojom off-road tradicijom dugom gotovo 70 godina, Toyotin legendarni Land Cruiser i dalje je jedinstven u svojoj klasi po sposobnostima da pruži vrhunski kvalitet, trajnost i pouzdanost, uz neprevaziđene sposobnosti u off-road vožnji, i sve višem nivou luksuza, komfora i prestiža.\nLand Cruiser prodaje se u više od 190 zemalja širom sveta, što je više od bilo kog drugog Toyotinog modela. Svojim neuporedivim karakteristikama stekao je status jednog od najjačih i najpouzdanijih vozila s pogonom 4x4, postajući tako najprodavaniji model u klasi na brojnim evropskim tržištima.\nOsveženi model Land Cruisera za 2020. godinu svoju reputaciju dodatno unapređuje snažnijim dizel motorom zapremine 2,8 litara, uvođenjem Stop&Start tehnologije, poboljšanjem multimedijalnog sistema i Toyota Safety Sense sistema s aktivnom bezbednosnom tehnologijom, uz poseban paket opreme pod nazivom Black Pack koji će da bude dostupan u celoj gami.\nProvereni motor od 2,8 litra, četiri cilindra, DOHC, sa 16 ventila i “komon-rejl” distribucijom goriva omogućava više snage i obrtnog momenta. Maksimalna snaga povećana je za 27 KS (20 kW), na 204 KS (150 kW), u rasponu od 3.000 do 3.400 obrtaja u minuti, dok je maksimalni obrni moment veći za 50 Nm, tako da sada iznosi 500 Nm pri 1.600 do 2.800 obrtaja u minuti.\nPored toga, uvođenje Toyotine Stop&Start tehnologije doprinelo je smanjenju prosečne potrošnje goriva i emisije CO2 – potrošnje za 0,7 litara, na 7,0 litara na 100 kilometara, kao i emisije koja je manja za 18 grama po kilometru i sada iznosi 192 g/km.\nOsim ovih tehnoloških poboljšanja, Land Cruiser ponudiće kupcima još mnogo stila i više prestiža koji će donosi novi, specijalni paket Black Pack namenjen ovoj gami vozila.\nSpoljašnji izgled Land Cruisera odlikuje se novim opcionim, Black Pack dodacima koji obuhvataju kompletnu prednju masku od crnog hroma, kao i ukrase na zadnjem delu – po prvi put na modelima Land Crusier game; tu su još svetla za maglu uokvirena crnim ramovima, spoljni retrovizori, maska pojaseva na vratima, i uočljiva zadnja svetla. Unutrašnjost je oplemenjena jedistvenom crnom centralnom konzolom i obradom centralnog tunela.\nNi jedan drugi SUV ne može da se uporedi sa modelom Land Cruiser 2020. i njegovim jedinstvenim spojem off-road mogućnostima i performansama u vožnji. Više nego ikada, njegova pojava na putu, unapređene performanse i još viši nivo ugrađene tehnologije izdvajaju ovaj automobil kao premijum vozilo 4x4, sa savršenom kombinacijom vožnje u bilo kojim uslovima, uz komfor i prefinjenost.


Dodavanje jedne ili više datoteka u biblioteku - SharePoint Server\nDodavanje jedne ili više datoteka u bibliotekuPrikaži sve\nU biblioteci (biblioteka: lokacija na SharePoint lokaciji gde se upravlja kolekcijom datoteka. Biblioteka može da prikazuje informacije, uključujući korisnički definisana svojstva o svakoj datoteci) možete kreirati i upravljati dokumentima, unakrsnim tabelama, prezentacijama i drugim tipovima datoteka. Neki tipovi datoteka su, međutim, blokirani iz bezbednosnih razloga.\nVrh straniceDodavanje datoteke u biblioteku\nVrh straniceDodavanje više datoteka u biblioteku\nVrh straniceDodavanje datoteke u biblioteku slanjem e-poruke\nDa biste poslali datoteku kao prilog, koristite e-adresu vaše SharePoint grupe. Vaša organizacija može imati svoju listu e-pošte, po imenu SharePoint grupa (SharePoint grupa: grupa korisnika koja se može kreirati na SharePoint lokaciji da bi upravljala dozvolama za pristup lokaciji i obezbeđivala listu distribucije e-pošte korisnicima lokacije. Grupu može koristiti više lokacija u jednoj kolekciji lokacija.), koja omogućava svojim članovima da šalju poštu jedan drugom. Adresa SharePoint grupe može sadržati adrese biblioteka, pa kada pošaljete e-poštu članovima grupe, prilozi poruke se automatski dodaju na vašu Windows SharePoint Services 3.0 lokaciju.


Stefanović o Vučiću i poziciji srpskog naroda\n- Nije slučajna kampanja koja se u ovom trenutku iz svih oružja vodi protiv Aleksandra Vučića, Ministarstva odbrane i Vojske Srbije i svih ljudi koji se bore da Srbija ostane nezavisna, suverena i zemlja koja svojom glavom donosi svoje odluke i to isključivo u interesu svog naroda.\nI nije slučajno da se ovakvi napadi dešavaju uvek kada predsednik ima najteže sastanke i borbu za naše Kosovo i Metohiju i u periodima kada naš narod trpi ogromne pritiske.\nNeizrecive laži koje Dragan Đilas i Marinika Tepić svakoga dana izgovaraju o Aleksandru Vučiću i svi slični njima, sa jedinim ciljem da se dokopaju vlasti, a da se zaboravi kako su pljačkali sopstvenu zemlju, slabili našu vojsku i pomagali kosovskim Albancima da lakše ostvare sopstvene ciljeve na štetu Srbije, samo su nastavak kampanje koju vode protiv predsednika Vučića.\nPonovo iznose gomile besmislica, već hiljadu puta prokazane kao laži, u teškom momentu za našu zemlju i narod, u danima kada predsednik Vučić pokušava da odbrani naš suverenitet i to u nemogućim uslovima koje su nam upravo ostavili razni Đilasi, Marinike, Tadići, Jeremići i ostali.\nUmesto da budu uz svoju zemlju i svoj narod, pogotovo onaj deo koji živi na Kosovu i Metohiji, oni u ovom trenutku napadaju predsednika Srbije i direktora Vojnobezbednosne agencije (VBA) i sve druge koji se bore, pokušavajući da oslabe poziciju srpskog naroda, koristeći ponovo laži o nekakvom švercu oružja ili tobožnjoj prodaji oružja koje koristi vojska.\nAko samo uporedite stanje u kojem se nalazila Vojska Srbije pre dolaska Aleksandra Vučića na vlast i stanje našeg naoružanja i opreme danas, videćete da je upravo zahvaljujući predsedniku Srbije stanje u našoj vojsci toliko bolje da to priznaju i cene svi relevantni međunarodni faktori, ali i oni koji se uopšte ne raduju tim uspesima Srbije. Novi „Lazari“ i „Miloši“, novi tenkovi, PVO sistemi Pancir, MRAP-ovi i PASARS-i, modernizovani višecevni lanseri raketa, moderni helikopteri i obnovljena flota Migova 29, samo su deo onoga što pre nekoliko godina nismo mogli ni da zamislimo da danas koriste naši vojnici.\nI očigledno je da taj uspeh predsednika Vučića i te kako smeta mnogima i van ove zemlje, ali i Đilasu i njegovim uposlenicima.\nGeneral Đuro Jovanić nije dobio nikakav stan na poklon, niti je učinio bilo šta suprotno zakonu, što dokazuju i brojni izveštaji spoljnjeg i unutrašnjeg nadzora rada VBA.\nNapadi na njega motivisani su samo činjenicom da je jedan deo svoje karijere proveo uz predsednika Vučića, što mu samo služi na čast, ali i zato što pripada Vojsci koja jača svakoga dana i jeste ključni faktor bezbednosti svim našim građanima.\nPodržavam rad Đure Jovanića i profesionalaca iz VBA i poručujem im da samo nastave da rade svoj posao čestito i patriotski kao do sada.\nŽao mi je što predsednik Vučić svakoga dana mora da trpi salve laži i uvreda i to samo zato što se bori za Srbiju, ali sam siguran da narod vidi i ume da ceni tu borbu, kao što vidi i Đilasove laži, bez obzira kroz čija su usta izrečene.\nSnimak divljaštva: Sin Bore Novakovića pijan upada u prostorije SNS i demolira ih\nNebojša Stefanović Aleksandar Vučić Ministar odbrane Stefanović o Vučiću


Obamejang napustio Gabon zbog srčanih problema - Sport - Dnevni list Danas\nPočetna » Sport » Obamejang napustio Gabon zbog srčanih problema\nIgrač Arsenala otkrio da su zdravstveni problemi posledica preležanog korona virusa\nObamejang napustio Gabon zbog srčanih problema\nN. M.18.01.2022. 11:57\nGabon je u prilici da se plasira u narednu fazu Kupa afričkih nacija, međutim, kao ni na početku, ni u potenacijalnom nastavku šampionata neće imati pomoć Pjera Emerika Obamejanga koji je obznanio na društvenim mrežama da ima problema sa srcem.\nFudbaler Arsenala, baš kao i Mario Lemina, igrač Nice nisu bili u sastavu Gabona od strata Kuipa afričkih nacija. Spekulisalo se da su izbačeni iz reprezentacije zbog nediscilpine, međutim istina je, ne samo drugačija, već i mnogo složenija.\nNaime, obojica, kao i napadač Aksel Meje nisu prošli lekarske preglede jer su im ustanovljeni srčani problemi, kao posledica preležanog korona virusa.\nObamejang se već vratio u London kako bi uradio dodatne preglede, iako se fizički oseća dobro i sposobno da trenira.\nFudbaler Arsenala, koji je vremenom, u toku aktuelne sezone, ne samo izgubio kapitensku traku zbog nediscipline, već i mesto startera, oglasio se putem društvene mreže kako bi demantovao glasine da je izbačen iz reprezentacije zbog kršenja disciplinskih mera.\n„Imamo probleme koji se teško rešavaju sami od sebe, a onda se pojave tračevi… Zdravlje mora da bude na prvom mestu. Ne želim da pričam o lažnim glasinama i nadam se da će reprezentacija ostvariti najbolji mogući rezultat“, napisao je fudbaler Arsenala na Tviteru.\nObamejan je pozitivan test na Kovid 19 dobio po dolasku u Kamerun gde je trebalo da se priključi reprezentaciji Gabona. Prošle nedelje je dobio negativan rezultat i vratio se treninzima, ali ipak neće biti na raspolaganju selektoru Patrisu Nevou.\n„Kao što znate, on je ključni igrač Arsenala, iako trenutno prolazi kroz težak period. Na kraju krajeva, uvek moramo da odgovaramo pred klubovima. Oni ih plaćaju i kada im je zdravlje ugroženo moramo biti razumni“, naglasio je selektor Gabona.\nfudbalska reprezentacija Gabonkup afričkih nacijaPjer Emerik ObamejangBeograd


Dobra knjiga - Slučaj Bremen - Beletristika (domaći pisci) -\n„Slučaj Bremen sadrži rečenice koje su toliko jake da ih ni jedan prevod ne bi mogao zamutiti. Imamo posla sa piscem koji je poeta doctus. Dragan Velikić stilski savršeno ostvaruje atmosferu nekoliko epoha. Ovo je jednostavno najbolja knjiga koju sam pročitao poslednjih godina.“ - Klemens Rutner\n„Slučaj Bremen je priča o jednoj porodici u olujama 20. veka. Velikić proučava geografiju Evrope koja je „po ko zna koji put postala istorija“. Radnja romana odigrava se u vremenskom periodu od Prvog svetskog rata pa sve do raspada Jugoslavije. U prostoru je to od Odese do Beograda, od Subotice do Marijenbada, od Budimpešte do Bremena, i preko Atlantika sve do Milvokija. Međutim, Velikić nije napisao istorijski roman. On ne rekonstruiše mesta i vremena, nego ih sinestetski oživljava u imenima ulica i hotela, u mrežama pruga vozova i tramvaja, kroz sudbine svojih junaka.“ - Herman Valman\n„Ono što za glavnog junaka Slučaja Bremen ostaje tajna, nakon njegove smrti u saobraćajnoj nesreći, za čitaoca biva otkriveno na kraju romana. Motivom zamene identiteta razrešava se „slučaj Bremen“ u maniru trilera holivudskih filmova.“ - Marijana Milošević\n„Ovaj Velikićev roman ispisan je prepoznatljivim autorskim rukopisom koji je obeležen brigom za detalj, scenu i štimung.“ - Tihomir Brajović\n„Junak Velikićevog romana Ivan Bazarov izgrađuje svoj život koristeći se pričama drugih, svog očuha, majke, dede, ljubavnice Olivere, oca nestalog u logoru kraj Bremena… Na taj način on pokušava da se sakrije od sopstvene sudbine, u jednom srednjoevropskom prostoru priče koji obuhvataju Petrograd, Bremen, Rijeka, Trst, Karlsbad/Karlove Vari i Odesa, gde se život odvija više u dubinama ljudi nego na površini njihovih rascepkanih sudbina.“ - Mihajlo Spasojević\nDvostruki dobitnik Ninove nagrade Poslednji jugoslovenski roman „Kao neki od Le Kareovih junaka, Velikićev Marko Delić gradi svoj novi identitet istovremeno stvarajući sopstvenu novu prošlost i pripremajući se za buduću špijunsku karijeru. Astragan je ...


"Radilo se o novcu": Srbin uhapšen zbog bombaškog napada u Beču\nAustrijska policija uhapsila je tri osobe, među kojima i Srbina Dejana V. (29). Oni su osumnjičeni za napad ručnom bombom na automobil u kome su poginule dve osobe. Bomba, koju je austrijska policija pronašla u petak uveče u jednoj zgradi u Beču, bila je namenjena ubistvu Zlatka Novankovića i njegovog nemačkog partnera Valdemara V.\nRaznet: Automobil u kojem je žrtva stradala\nDvojica muškaraca i jedna žena uhapšeni su u Salcburgu i nalaze se u pritvoru, javili su austrijski mediji. Srbin Dejan V. uhapšen je u Matighofenu, dok su brat i sestra Kristijan H. (39) i Renata H. (42) iz okoline Salcburga, i još jedna žena (42) iz Beča, uhapšeni u jednom restoranu u Ojgendorfu.\nZna se da su sve troje bili u Beču kada je počinjen zločin 11. januara i da je najmanje dvoje bilo na licu mesta. Jedan od njih je i Dejan V., koji je i povređen prilikom detonacije.\nNakon zločina, Dejan se navodno sklonio u Srbiju, a u Austriju se vratio prošle nedelje. Ove nedelje, kako navode mediji, trebalo bi da bude podvrgnut pregledu medicinskog veštaka.\nTanjug javlja da je bomba, koju je austrijska policija pronašla u petak uveče u jednoj zgradi u Beču, bila je namenjena ubistvu Zlatka Novankovića i njegovog nemačkog partnera Valdemara V..\nKrajem prošle nedelje uhapšeni Austrijanac, hrvatskog porekla, Kristijan H. (34) priznao je policiji da je bomba, koja se nalazila u jednom podrumu, bila namenjena za ubistvo, koje je 11. januara izvršeno pištoljem i kašikarom.\nPrema rečima portparola državnog tužilaštva u Beču Nine Busek za sada je nejasno što su ubice odlučile da zločin obave pištoljem i kašikarom.\nPrilikom saslušanja u petak Kristijan je rekao da je sakrio jednu bombu u podrum jedne zgrade u trećem bečkom okrugu. Specijalne jedinice austrijske policije za deminiranje su iste večeri, uz opsežne mere predostrožnosti, bombu pronašle i odnele na deminiranje izvan Beča.\nInače, bomba je ručno napravljena od metalne cevi, eksploziva i sitnih metalnih predmeta.\nTroje osumnjičenih za ubistvo Novakovića i njegovog nemačkog partnera uhapšeno je u četvrtak kasno posle podne.\nNajpre je uhapšen srpski državljanin Dejan V. (29) u mestu Matighofen.Zatim su uhapšeni brat i sestra, Austrijanci hrvatskog porekla, Kristijan u okolini Salcburga, a njegova sestra Renata u mestu Ojgendorf.\nKristijan je, kako je policija navela, priznao da je ispalio hice i aktivirao kašikaru.\nDejan V., koji je zadobio povrede usled eksplozije, priznao je da je bio prisutan na mestu zločina, pa tako i saučesništvo.


19. 08. 2020.|\nInicijativa Ne davimo Beograd pokrenula je pred Evropskom bankom za obnovu i razvoj postupak za procenu odgovornosti ove banke za finansiranje štetnog projekta izgradnje spalionice u Vinči. Radi se o internom mehanizmu koji omogućava da se zahteva odgovornost banke za učešće u finansiranju projekata koji mogu imati negativan uticaj na lokalno stanovništvo i životnu sredinu. Podećamo da su nakon žalbi i intervencija inicijative Ne davimo Beograd, Evropska komisija i Evropska investiciona banka, već odbile da podrže ovaj projekat.\nInicijativa Ne davimo Beograd obaveštena je od strane EBRD-a da je banka usvojila našu žalbu, i pokrenula unutrašnju istragu u okviru projektnog žalbenog mehanizma (PCM) koji daje mogućnost provere odgovornosti EBRD-a za finansiranje projekata štetnih po lokalno stanovništvo i životnu okolinu.\nPodsetimo, Inicijativa Ne davimo Beograd je, zajedno sa organizacijom CEE Bankwatch Network, podnela još dve žalbe Energetskoj zajednici protiv Republike Srbije, zbog nepoštovanja evropskih ekoloških standarda pri izgradnji spalionice u Vinči. (detaljnije na linku) Sa druge strane Evropska komisija i Evropska investiciona banka (EIB) odbile su da podrže ovaj projekat. Spalionica u Vinči, kao što navode EK i EIB, sprečava Srbiju u postizanju ciljeva zaštite životne sredine, recikliranju i kružnoj ekonomiji kao dela procesa pridruživanja EU.\nIncijativa još jednom podseća da ovaj projekat u suprotnosti sa brojnim evropskim direktivama o upravljanju otpadom, kao i da neće ispuniti predviđene standardne Evropske unije u pogledu zaštite životne sredine, te će doprineti daljem zagađenju vazduha sa izuzetno kancerogenim materijalima, Spalionica u Vinči će građane i građanke Beograda u narednih 30 godina koštati preko milijardu i 150 miliona evra za spaljivanje otpada, bez mogućnosti da se on ponovno upotrebi.\nAkcija čišćenja parkića u Malom Mokrom Lugu


Potpredsednik Vlade Republike Srbije i ministar unutrašnjih poslova dr Nebojša Stefanović sastao se danas u Beogradu sa Pedrom Seranom, zamenikom generalnog sekretara za zajedničku bezbednosnu i odbrambenu politiku i upravljanje krizama u spoljnopolitičkoj službi Evropske unije.\nStefanović je, predstavljajući rezultate Republike Srbije u oblasti borbe protiv terorizma, istakao da je Republika Srbija usvojila prvu nacionalnu Strategiju i prateći Akcioni plan za sprečavanje i borbu protiv terorizma, koja predstavlja osnov za kreiranje politika Republike Srbije u ovoj oblasti.\n„U sklopu Krivičnog zakonika uvedena su dva nova krivična dela povezana sa Rezolucijom 2178 SB UN o stranim terorističkim borcima, uspostavljena je Stalna mešovita radna grupa na nivou Vlade, gde se razmatraju sva pitanja vezana za terorističke pretnje“ rekao je Stefanović.\nStefanović je ukazao da su svi napori koje je do sada Srbija uložila doveli i do podizanja optužnice protiv sedam osoba zbog sumnje da su učestvovali u aktivnostima radikalizacije i vrbovanja.\n„Ministarstvo unutrašnjih poslova takođe učestvuje u radu EVROPOL-a u oblasti borbe protiv terorizma, gde se svake godine značajno povećava obim saradnje i broj razmenjenih informacija“ objasnio je ministar Stefanović.\nPredstavnik Evropske komisije Pedro Serano istakao je posvećenost Republike Srbije i MUP-a na upravljanju migrantskom krizom i dodao da je naša zemlja po stepenu saradnje u oblasti borbe protiv organizovanog kriminala i terorizma, već deo Evropske unije.\nMinistar Stefanović je predložio uspostavljanje regionalnog Centra za deradikalizaciju u saradnji između država Zapadnog Balkana sa jedne i Evropske unije sa druge strane.\nSerano se složio sa ovim predlogom ministra Stefanovića rekavši da je to ideja koju treba zajednički razraditi u budućnosti, posebno imajući u vidu da je ideja o uspostavljanju sličnog centra na nivou Evropske unije, već dobila saglasnost svih država članica.


Merkel: Važan dalji rad na zajedničkom tržištu; Kurc podsetio EU na obećanja data Balkanu\nJul 05, 2021 19:50\n"Berlinski proces, koji smo započeli pre sedam godina, pokazuje da nam je pored procesa približavanja sa ciljem članstva u EU stalo da region sarađuje u fazi u kojoj svaka zemlja radi na svom evropskom putu", objasnila je Merkel na konferenciji za štampu.\nOna je istakla da se ne radi samo o pitanju važnom za budućnost zemalja regiona, već je to i u interesu EU da se proces pristupanja podstakne, omogući pomirenje, prevazilaženje podela.\n"Postoje mnogi razlozi, između ostalog i geostrasteški zbog čega želimo članstvo regiona u EU", podvukla je Merkel.\nRekla je da je bilo mnogo uspeha u proteklim godinama, a kao primer navela početak primene sporazuma o ukidanju naknade rominga, što je od koristi za građane.\nTakođe je pomenula i razmenu đaka, kao dobar primer napretka.\nKazala je da se radi na zajedničkom regionalnom tržištu, gde je već ostvaren određeni uspeh, ali još nije postignut dogovor o međusobnom priznavanju diploma i omogućavanju slobodnog putovanja samo uz ličnu kartu.\nIstiče da će se uložiti sva energija da se i u tome uspe.\nTakođe, na skupu, dodala je, bilo je reči i o posledicama pandemije i pružanja pomoći zemljama regiona.\n"Svesni smo da još ima mnogo problema koje treba prevazići, kao što su dijalog Beograda i Prištine, te i BiH", rekla je ona.\nKazala je da je Nemac Kristijan Šmit prisustvovao današnjem sastanku, i da će on 1. avgusta započeti svoj mandat u BiH kao visoki predstavnik međunarodne zajednice.\nPrenela je da je bilo i niz diskusija između Bugarske i Severne Makedonije oko početka pristupnih pregovora.\n"Potrebno je puno strpljenja i angažovanja. Svi učesnici su izrazili spremnost na to", kazala je Merkel.\nBerlinski proces, koji je iniciran pre sedam godina, doveo je, prema njenim rečima, do toga da su sastanci predstavnika regiona, pa čak i bez EU, postali normalnost.\n"Puno toga ima da se radi, rad mora biti nastavljen. Slovenački premijer Janez Janša učestvovao je na Samitu i on će 6. oktobra pozvati na Samit o Zapadnom Balkanu, gde će biti reči o pristupnim procesima. Nadamo se da ćemo postići dogovore o zajedničkom regionalnom tržištu do 6. oktobra", objasnila je ona.\nUpitana za Francusku uzdržanost po pitanju pristupnog procesa Merkelova je kazala da ne treba upirati prst na samo jednu državu.\n"Francuski predsednik Emanuel Makron, koji je učestvovao na Samitu kao jedan od ranijih domaćina, izjasnio se o pristupnoj perspektivi. Zemlje regiona kažu da im taj proces teče presporo. Postoje teške diskusije kada je reč o otvaranju poglavlja, nekada su neopravdane, nekada opravdane", rekla je ona.\nIstakla je da je sa Makronom ranije razgovarala da na Konferenciji o budućnosti EU treba da bude na dnevnom redu i sposobnost Unije da apsorbuje nove članice.\n"Nije ispravno samo govoriti o jednoj zemlji. Holandija ima niz primedbi, a imamo i mi neke", objasnila je ona.\nMerkel je rekla da je sa Makronom imala u proteklom periodu niz bilateralnih susreta, a tako i sa predsednikom Srbije Aleksandrom Vučićem i prištinskih predstavnika Hašimom Tačijem ranije, i sada sa Aljbinom Kurtijem.\n"Mi smo veoma angažovani da se stvore uslovi za pristupanje EU", poručila je ona.\nUpitana kako bi ocenila proteklih sedam godina u vezi Zapadnog Balkana rekla je da su mnogi očekivali brži pristupni proces i da je važno da je Berlinski proces stvorio novi kvalitet saradnje.\n"Puno je ostalo da se uradi, ali mnogo je i urađeno", zaključila je ona.\nNemačka će dati tri miliona doza vakcina protiv kovid-19 zemljama Zapadnog Balkana, izjavila je danas nemačka kancelarka Angela Merkel.\n"I (učinićemo) to što pre", dodala je ona na konferenciji za novinare nakon "Samita Berlinskog procesa o Zapadnom Balkanu 2021.", čiji je bila domaćin, preneo je Rojters.\nKurc podsetio EU na obećanja data Balkanu\nAustrijski kancelar Sebastijan Kurc istakao je danas, na Samitu o Zapadnom Balkana Berlinskog procesa, da EU mora da ispuni svoja obećanja.\nUnija mora da pojača svoje angažovanje, imajući u vidu frustraciju zbog svoje uloge na Zapadnom Balkanu, rekao je Kurc.\n"Moramo ispuniti naša obećanja", rekao je on u vezi pre svega neispunjenog obećanja otvaranja pristupnih pregovora sa Tiranom i Skopljem.\nKurc je izrazio nadu da će doći do napretka pod predsedavanjem Slovenije.\nPodržao je inicijativu slovenačkog premijera Janeza Janše o održavanju Samita EU o Zapadnom Balkanu u oktobru.\nKurc je podvukao angažovanje Austrija u približavanju Zapadnog Balkana Uniji i s tim u vezi podsetio na samit održan u Beču sredinom juna.\n"Austrija će uvek stajati na strani Zapadnog Balkana", poručio je on.\nEU je, prema njegovim rečima, potpuna tek kada sve zemlje Zapadnog Balkana budu bile članice EU.\nKurc je ukazao da je neophodno pojačati i saradnju u oblasti borbe protiv ilegalne migracije.\n"Ponovo rastu brojevi ilegalnih migranata i još više moramo podržati naše partnere na liniji fronta", istakao je on.\nIstovremeno Kurc je podržao investicioni plan EU za Zapadni Balkan.\nLajen: Prioritet je ubrzanje proširenja na Zapadni Balkan\n”Naš prvi prioritet je da ubrzamo agendu proširenja širom regiona i podržimo naše partnere sa Zapadnog Balkana u njihovom radu na sprovođenju neophodnih reformi za napredak na evropskom put. Naše angažovanje sa Zapadnim Balkanom prevazilazi i to, a Berlinski proces je poslužio kao inkubator mnogih inicijativa koje su sada postale sastavni deo politike EU prema regionu. Zajedno smo postavili put ka održivijoj, digitalnijoj i otpornijoj Evropi“, poručila je Fon der Lajenova.\nU saopštenju Evropske komisije nakon sastanka navodi se da se Brisel fokusira na podršku regionu kroz Ekonomski i investicioni plan koji za 2021. godinu predviđa 500 miliona evra EU investicija u region.\nKao primeri dobre regionalne saradnje, navedeno je uspostavljanje tzv. zelenih traka na graničnim prelazima u regionu koje su omogućile olakšano kretanje robe, kao i inicijativa da se ”zelenim koridorom” Zapadni Balkan poveže s Grčkom, kao zemljom članicom.\nSledeći korak u pripremi je klizni put za postepeno ukidanje cena rominga između Zapadnog Balkana i EU, navodi se u saopštenju Evropske komisije.\nŠic: Fokus samita - nastavak izgradnje regionalnog tržišta Zapadnog Balkana\nDanašnji samit Berlinskog procesa za zemlje Zapadnog Balkana posebno će se usredsrediti na naredne korake za izgradnju zajedničkog regionalnog tržišta, o kojem su se lideri zapadnobalkanske šestorke dogovorili na samitu u novembru 2020. godine, izjavila je poverenica za odnose sa Zapadnim Balkanom u nemačkom Ministarstvu spoljnih poslova Suzane Šic.\nOna pod time, kako je istakla u intervjuu za "Dojče vele", misli na četiri temeljne slobode: slobodno kretanje ljudi, robe, usluga i kapitala, što bi, prema njenim rečima, trebalo da se postigne do 2024. godine.\nŠic napominje da budućnost Zapadnog Balkana leži u Evropskoj uniji, i da je nemačka vlada, zajedno sa zemljama regiona i ostalim partnerima, na to ukazivala još 2014. godine, kada je pokrenula Berlinski proces s ciljem promovisanja regionalne saradnje i ubrzanja približavanja šest ekonomija regiona i EU.\n"Fokus Berlinskog procesa je na konkretnim poboljšanjima za ljude u regionu", izjavila je Šic, navodeći nekoliko primera napretka, kao što su ukidanje naknade za roming na Zapadnom Balkanu, proširenje saobraćajne i energetske infrastrukture i povezivanje sa koridorima EU, kao i osnivanje Regionalne kancelarije za mlade (RYCO).\nOna je podsetila da ekonomski i investicioni plan Evropske komisije za Zapadni Balkan iz oktobra 2020. predviđa korišćenje do devet milijardi evra iz sredstava iz Instrumenta EU za pretpristupnu pomoć, i da će se uz pomoć garancija mobilisati dodatna ulaganja do 20 milijardi evra iz privatnog sektora, kao i evropskih i međunarodnih finansijskih institucija.\nMicotakis: Integracija Z. Balkana u EU strategija Grčke\nIntegracija zemalja Zapadnog Balkana u Evropsku uniju bio je i ostao strateški izbor Grčke, pod postavljenim uslovima, izjavio je danas grčki premijer Kirjakos Micotakis na Samitu o Zapadnom Balkanu Berlinskog procesa.\nGrčka je, rekao je on, spremna da sarađuje na proširenju inicijative EU Zeleni koridori, koridorima za teretni transport na velike udaljenosti kako bi smanjila uticaj na životnu sredinu između Zapadnog Balkana i zemalja EU, pružajući lak prolazak na svojim granicama sa Albanijom i Severnom Makedonijom, prenela je Ana.\nBerlinski proces je inicijativa koja ima za cilj jačanje regionalne saradnje među zemljama Zapadnog Balkana i njihovim evropskim integracijama. Pored zemalja Zapadnog Balkana, uključuje niz država EU (Grčku, Austriju, Bugarsku, Hrvatsku, Francusku, Nemačku, Italiju, Poljsku i Sloveniju), Veliku Britaniju i Evropsku komisiju.\nInicijativu je 2014. godine pokrenula nemačka kancelarka Angela Merkel.\nPlenković za nastavak politike proširenja EU na Z.Balkan\nHrvatski premijer Andrej Plenković učestvovao je danas na virtualnom sastanku na vrhu Berlinskog procesa, na kojemu su čelnici država članica te inicijative raspravljali o postignutom napretku i aktualnim izazovima regionalne saradnje na jugoistoku Europe, saopšteno je iz hrvatske Vlade.\nNa sastanku, koji je održan pod predsedavanjem Nemačke, predsednici država i vlada Berlinskog procesa razmotrili su sve što je postignuto u sedam godina postojanja te diplomatske inicijative kojoj je cilj približavanje zapadnog Balkana evrointegracijama.\nPlenković je istakao da Hrvatska podržava nastavak politike proširenja, zasnovane na individualnim zaslugama svake države, što je utvrđeno i na Zagrebačkom sastanku na vrhu tokom hrvatskog predsedavanja Savetu EU u maju 2020.\nNaglasio je potrebu brzog postizanja konsenzusa o pregovaračkim okvirima za Albaniju i Severnu Makedoniju, kako bi se odmah mogli otvoriti pristupni pregovori, navodi se u saopštenju Vlade koje je prenela Hina.\nPremijer je posebno istakao potrebu nastavka evropskog puta Bosne i Hercegovine i sprovođenja ključnih reformi, posebno postizanja dogovora o promenama Izbornog zakona, uz puno poštovanje načela legitimnog predstavljanja sva tri konstitutivna naroda.\nHrvatska pozdravlja stupanje na snagu Sporazuma o ukidanju naknada za roming u državama zapadnog Balkana od 1. jula 2021. kao važno dostignuće koje će poboljšati digitalnu povezivost regiona. Bitno je obezbediti i protočnost kretanja roba, ljudi, kapitala i usluga među državama zapadnog Balkana, a Hrvatska pozdravlja konkretne inicijative u tom pravcu, navodi se u saopštenju.\nPlenković je naglasio da je Hrvatska, kao izraz solidarnosti, donirala zemljama jugoistoka Europe 360.000 doza vakcina.\nSastanak je, kako se navodi, potvrdio važnu ulogu Berlinskog procesa kao pokretača regionalne saradnje na zapadnom Balkanu, što je dodatno važno u kontekstu prevladavanja društveno-ekonomskih posledica pandemije kovida-19.\nKada je reč o budućnosti Berlinskog procesa, Hrvatska će ostati pouzdan partner i u budućim konceptima saradnje, s obzirom da evropski put jedini jamči dugoročnu stabilnost jugoistoka Europe, saopšteno je iz Vade.


07-11-2018 22:42 Izdvojeno Srbija Politika\nSrpska pravoslavna crkva ne podržava zamrznuti konflikt na Kosovu i Metohiji i zalaže se za nastavak dijaloga ali, kako je danas saopštio Sveti Arhijerejski Sabor SPC, izražava zabrinutost da se "pod vidom navodnog razgraničenja između Srba i Albanaca nameće mogućnost odvajanja dela KiM iz sastava Srbije".\n- Na taj način bi se čuvali osnovni interesi našeg naroda i povratilo bi se poverenje svih ključnih društvenih faktora u zemlji. Istovremeno bi trebalo raditi i na izgradnji poverenja i razumevanja sa kosovskim Albancima - navode episkopi na čelu sa patrijarhom Irinejem.\n- Za nas je pitanje KiM, kroz svu našu istoriju i danas, pre svega pitanje opstanka našeg sveštenstva, monaštva, vernog naroda i naročito naših drevnih svetinja bez kojih ne bismo bili ono što jesmo - poručili su episkopi SPC, izražavajući podršku vladiki Teodosiji, sveštenstvu, monastvu i vernom narodu Eparhije raško prizrenske i njihovim naporima da ostanu i opstanu na izvorištu srpske duhovnosti i identiteta.\n- Obaveza Sabora i cele Crkve prema KiM je danas veća jer se zemlja nalazi pred sve jačim međunarodnim pritiscima da se odrekne Kosova i Metohije, ili da kroz direktno priznanje ili prećutnom saglasnošću Kosovo dobije stolicu u UN ili odricanje Srbije od njega pod bilo kojom formom, zauvek bi ukinulo svako istorijsko pravo Srbije na ovim prostorima srpske duhovnosti i državnosti - dodaje se u saopštenju.\n- Posebno zabrinjava što se pod vidom navodnog razgraničenja između Srba i Albanaca nameće mogućnost odvajanja ako ne celog onda najvećeg i najvažnijeg dela KiM iz sastava Srbije i njegovo priznanje kao dela nezavisnog Kosova ili takozvane Velike Albanije - navodi se u saopštenju SPC.\nEpiskopi su naveli da bi posledice ovakve odluke bile tragične za opstanak našeg naroda i naših svetinja jer bi u tom slučaju većina Srba ostala bez adekvatne zaštite i bezbednosti zbog čega bi bili prinuđeni na iseljavane sa svojih istorijskih prostora.\nPročitajte OVDE kakav je stav iznela SPC o sporazumu Vartolomeja i Porošenka.\nAmerika želi da zatvori priču o Kosovu / NATO skroz okružio Rusiju.


Počeli radovi na pokrivanju pasaža Nove lučne zgrade - Radio Televizija Novi Pazar\nPočeli radovi na pokrivanju pasaža Nove lučne zgrade\nJune 7, 2019 June 7, 2019 Armin Saljic 268 Views\nAngažovane ekipe Javnog preduzeća “Zavod za urbanizam” počele su radove na pokrivanju pasaža Nove lučne zgrade. Predviđeno je prekrivanje limom i posebnim providnim materijalom kako bi prolaznici bili bezbedniji, a čitav prolaz Lučne zgrade znatno lepši.\nNakon popločavanja prolaza u Novoj lučnoj zgradi, počeli su radovi na pokrivanju kupola koje su u prethodnom periodu bile veoma uništene i zbog čega je krov na više mjesta prokišnjavao, pa je čak na pojedinim dijelovima prolaza i bezbjednost prolaznika bila dovedna u pitanje. Nove radove finasira Grad Novi Pazar, a projektnu dokumentaciju pripremilo je Javno preduzeće “Zavod za urbanizam”. Kako je najvaljeno biće odrađeno 58 kupola koje će imati metalnu konstrukciju i poseban prekrivač.\n” Projektnom dokumentacijom je predviđeno da se jedan dio pasaža pokrije plastificiranim limom u bijeloj boji, a jedan dio da ostane prekriven polikarbonatom koji će da propušta dio svjetlosti i biće providan “, kaže ispred JP Zavod za urbanizam, Suat Ljajić.\nProlaznici i stanari pozdravili su pokrivanje pasaža, ali su i izrazili zadovoljstvo prethodnim radovima na popločavanju prolaza. Radovima je predviđeno i čišćenje kanala koji se nalaze neposredno pored krovova sa gornje strane. Ovi kanali puni su različitih vrsta otpadaka, što od dijelova fasade koja se vremenom obrušavala to i od smeća kog su bacali nesavjesni stanari. Prolaznici očekuju da će stanari ovog puta obratiti pažnju i brinuti o izgledu i funkcionalnosti ovog prolaza, koji svakodnevno koristi veliki broj građana.\n← ‘’Karavan igre’’ stiže u Novi Pazar\nPazarci veruju u trijumf →


MOSKOVSKI 'KOMERSANT': EU se vraća na Balkan - GlobalCir\nBalkan danas preživljava najozbiljniju krizu od vremena ratova ’90-tih godina, a situacija u mnogim zemljama balansira na ivici konflikta, što Evropsku uniju tera da pojača uticaj u regionu, ocjenjuje današnji moskovski dnevnik Komersant.\nSadašnji porast pažnje EU prema Balkanu nije slučajan. Poslije 2003. godine, kada su na samitu u Solunu lideri EU obećali da će primiti u svoje redove sve balkanske zemlje kako bi se region oslobodio epiteta “bure baruta”, realni praktični koraci nisu preduzeti, piše Komersant.\nList piše da se, šta više, EU sve više uvlačila u svoje probleme, gurajući Balkan na periferiju svoje politike, što je kod Balkanaca dovelo do pada zainteresovanosti za svijetlu evropsku budućnost. Na Balkanu su postajali popularniji nacionalisti, oživjelo je neprijateljstvo prema susjedima, obnovljene su pretenzije jednih prema drugima. Kao rezultat toga, evropski misionari su morali sve češće da posjećuju Balkan u misijama pomirenja, navodi dnevnik.\nKomersant dodaje da su izgleda i u EU počeli da shvataju da je vrijeme da se vrate regionu, “dok još nije kasno i dok balkanski rat ponovo ne dođe u Evropu”. List piše da se zabrinutost pojavila i u SAD, ali i u ruskom Ministarstvu spoljnih poslova. “Ali, ako SAD i niz zemalja EU smatraju da iza rasta balkanske napetosti ‘stoji Moskva i njena namjera da zaustavi kretanje država regiona prema NATO i EU’, Rusija direktno optužuje Zapad za pokušaj smjene neugodnih režima i nametanje scenarija ‘obojenih revolucija'”, piše Komersant.\nKomersant navodi da je većina regionalnih analitičara ubijeđena da balkanske zemlje nisu u stanju da samostalno izađu iz zatvorenog kruga napetosti i nasilja i da ključnu ulogu mora da odigra EU. List ocjenjuje da se rezultati aktiviranja EU na Balkanu već vide: obnovljen je dijalog Beograda i Kosova, predsjednik Makedonije predložio je mandatara iz opozicije, a u Albaniji je dostignut kompromis o sprovođenju parlamentarnih izbora.\nKomersant zaključuje da je povratak EU na Balkan faktički već započet, ali da će brzina i razmjere zavisiti ne samo od EU i njenih članica, već i od samih balkanskih zemalja.


Žiofre: Iako nije savršena, Evropska unija odgovor na mnoge probleme - European Western Balkans\nŽiofre: Iako nije savršena, Evropska unija odgovor na mnoge probleme\nAutor EWB 22. 06. 2022.\nBEOGRAD – Šef delegacije Evropske unije u Srbiji Emanuele Žiofre izjavio je danas da je preporuka da se Ukrajini da status kandidata EU – signal solidarnosti i da je to način da Evropa pokaže podršku i posvećenost borbi protiv agresije, kojoj je Ukrajina izložena, prenosi FoNet.\nOn je za Radio-televiziji Srbije rekao da su Ukrajina, Moldavija i Gruzija tražile da im se da status kandidata EU i objasnio da je preporuka Evropske komisije da se, za sada, status kandidata da Ukrajini i Moldaviji.\nKada je reč o pristupu Srbije EU, Žiofre napominje da je Srbija uradila mnogo u poslednje vreme u pogledu reformi i da su u decembru otvorena četiri klastera, što je dobar pokazatelj. Potrebno je, kako kaže, da se napravi napredak u pogledu vladavine prava, medija i demokratiji i normalizacija odnosa između Beograda i Prištine.\n“Očekujemo da se zemlje koje pretenduju da budu kandidati usklade sa merama koje je preduzela EU, jer EU donosi odluke zajednički – to mogu biti restriktivne mere – sankcije i sve zemlje imaju obavezu da se usklade sa tim odlukama”, kazao je Žiofre.\nPrema njegovim rečima, EU podržava sve regionalne integracije i da su Srbija i Crna Gora najviše napredovale u procesu integracija u odnosu na druge zemlje Zapadnog Balkana, te da su druge daleko iza njih.\nOn je napomenuo da se u dijalogu između Beograda i Prištine očekuje potpuna normalizacija odnosa, ali da to zavisi samo od njih.\n“Juče smo videli da je postignut sporazum da se uspostavi mapa puta za primenu energetskog sporazuma – taj ugovor ima direktan pozitivan uticaj na ljude sa severa Kosova”, naglasio je Žiofre i dodao da će dve strane odlučiiti koji su to koraci koji će dovesti do normalizacije odnosa.\nŽiofre tvrdi da je EU odgovor na mnoge probleme, te da iako nije savršena unija i da se može usavršavati, EU predstavlja budućnost Srbije, jer čak 83 odsto trgovine Srbija obavlja sa EU, a 67 odsto stranih ulaganja potiče iz fondova EU.\n“Činjenica je da je Srbija deo evropske kulture i istorije i zajedničkog nasleđa”, zaključio je on.\nEmanuele ŽiofreEvropska unijaPoglavlje 23Poglavlje 31Srbija\nRebić: Podrška Hrvatske za pristupanje Srbije EU


Hakeri uspeli da "upadnu" u telefon najbogatijeg čoveka na svetu - Web Factory Online\nPočetkom ove godine Džef Bezos se, osim po svojim poslovnim uspesima, medijima našao i zbog svog privatnog života. Najavio je razvod od dugogodišnje supruge, ali je morao da se obračuna i sa ucenjivačkom pretnjom američkog časopisa National Enquirer.\nOni su Bezosu pretili da će u javnost pustiti privatne fotografije i poruke koje je razmenjivao sa ljubavnicom.\nTo, međutim, šefa Amazona nije preterano pogodilo, pa je mrtav – hladan na Internetu objavio sadržaj te ucene i sve podatke koji bi nekoga mogli da zanimaju, umesto da isplati traženu sumu novca časopisu. Međutim, ono što je, svakako, bilo sumnjivo je kako je neko uopšte mogao da dođe do privatnih podataka iz mobilnog telefona najbogatijeg čoveka na svetu.\nŠef bezbednosne službe Amazona je objavio da je njihova istraga pokazala kako je Bezosov telefon bio hakovan. Pristup podacima u njemu navodno je imala izvesna hakerska grupa iz Saudijske Arabije. Za sada nije poznato u kom obimu su imali mogućnost da “kopaju” po Bezosovom telefonu, niti da li je časopis imao saznanja o tome. Istraga se nastavlja, a Amazonovi stručnjaci su slučaj predali FBI-u.\nNagađa se kako su Saudijci pokrenuli hakovaje Džefa Bezosa kako bi se osvetili za pisanje njegovog Washington Posta, u kome je ta zemlja optužena ubojstvo saudijskog novinara Džamala Kašogija koji je nestao početkom oktobra u saudijskoj ambasadi u Istanbulu.\nIZVOR: BBC, BUG


Lajčak i Vučić, Foto: Twitter\nIz kabineta predsednika Srbije potvrđeno je da će se Vučić sastati sa Lajčakom u 14 sati u predsedništvu\nObjavljeno: 20.09.2021. 07:32h 07:44h\nLajčak će u Beogradu razgovarati sa predsednikom Srbije Aleksandrom Vučićem, medjunarodnim izaslanicima u Srbiji, kao i sa predstavnicima poslovne zajednice i civilnog društva, saopšteno je iz Delegacije EU u Srbiji.\nIz kabineta predsednika Srbije potvrđeno je da će se Vučić sastati sa Lajčakom u 14 sati u predsedništvu.\nSpecijalni izaslanik boravio je prošle nedelje u trodnevnoj poseti Kosovu tokom koje je, kako je rekao imao "dobre susrete" sa liderima Srpske liste, Demokratske partije Kosova, Demokratske lige Kosova i Alijanse za budućnost Kosova.\nMiroslav LajčakAleksandar VučićSastanakDijalogPrištinaKosovo


KIA – Sajam automobila\nKompanija Kia Corporation u industriji „mobilnosti“ prisutna je duže od 75 godina. Sa 52.000 zaposlenih širom sveta, prisutnošću u više od 190 zemalja i fabrikama u 6 zemalja, Kia danas godišnje proda oko 3 miliona vozila. Kia spada među glavne igrače popularizacije elektrifikovanih i baterijskih električnih vozila, a odnedavno razvija i sve veću paletu usluga mobilnosti čime ohrabruje milione ljudi širom sveta da istražuju najbolje načine kretanja.\nKIA AUTO DOO učestvovaće na sajmu automobila DDOR Eco BG Car Show 07 sa nekoliko ekskluzivnih modela automobila.\nPosebno značajno mesto na štandu imaće i sajamska premijera – peta generacija modela Kia Sportage, koja je nedavno startovala sa prodajom u Srbiji i zabeležila izvanredno dobre prodajne rezultate već u prvim danima kampanje. Nakon svega 50 dana od početka prodaje preko 160 novih Sportage vozila je prodato kupcima u Srbiji. Kompanija Kia Auto d.o.o. je obezbedila dovoljne količine ovog modela na lageru za isporuku odmah, a određene količine su već unapred poručene tako da vozila kontinuirano pristižu. Za ovogodišnji sajam auomobila u Beogradu, Kia je spremila i posebne sajamske popuste za novi Sportage, koji idu i do 5.700 evra. Uz ove popuste, Sportage se može kupiti po ceni već od 24.299 evra što ga čini najatraktivnijom SUV premijerom ove godine!\nZa sve interesente Kia je obezbedila i atraktivne uslove finansiranja i osiguranja u saradnji sa domaćim bankama, lizing kućama i osiguravajućim kućama. Važno je naglasiti da sajamska Kia ponuda važi samo do 15. maja, a pod identičnim uslovima je dostupna ne samo na sajmu u Beogradu već i kod svih ovlašćenih Kia zastupnika u Srbiji.


Džordan u Zadru protiv Jugoslavije: Nije se naslućivalo da će postati najveći - BIGportal.ba\n30 Aprila, 2020 30 Aprila, 2020 0336\nPred 3.000 gledalaca u hali u Jazinama, u Zadru, Džordan je sa mladom reprezentacijom SAD savladao Jugoslaviju 92:90.\nSelekcija Jugoslavije, predvođena od Dražena Petrovića, spremala se za Svetsko prvenstvo u Kolumbiji i to protiv Džordana, koji je samo tri meseca ranije okončao sezonu u Nort Karolini sa titulom NCAA prvaka.\nDžordan je blistao u Jazinama sa 24 poena u meču u kome su SAD slavile košem Džona Paksona u poslednjoj sekundi.\nPeter Vilfan, preko koga je Pakson dao koš, prisetio se tog napada.\n“Pogodio je nakon povratne lopte negde s linije slobodnih bacanja, iako sam bio korektno postavljen. Znam samo da smo pazili da Džordan ne dobije loptu. Igrao sam protiv Majka i ranije, govorili su da će biti jedan od najboljih, ali nije bio ništa posebno. Selektor Bošta Tanjević je meni rekao da ga čuvam i dobro sam to radio, nije primio loptu osam ili devet minuta, a onda mi je jednom pobegao i snažno zakucao, a Boša se izdrao na mene“, rekao je Vilfran za Indeks.\n“Bilo je puno duela između Džordana i mene, ali ništa nije ukazivalo da će postati najbolji igrač ikad, bio je običan klinac sa svojim fobijama, a ja sam baš zbog te situacije, jer sam se borio za mesto, bio prilično agresivan i bezobrazan“, dodao je Petrović.


Home // Management // Aktuelnosti // SAM dodelio priznanja najboljima\nDatum kreiranja utorak, 16 decembar 2014 13:42\nSrpska asocijacija menadžera (SAM) treću godinu zaredom organizovala je Gala veče povodom dodele SAM Godišnje nagrade, održano 15. decembra u hotelu Crowne Plaza. Godišnja nagrada dodeljuje se sa ciljem unapređenja poslovnog okruženja za menadžere, dalje profesionalizacije menadžerske struke, kao i afirmisanja kompanija, menadžera, obrazovnih institucija i novinara koji se zalažu za bolje uslove poslovanja.\nPo izboru članova SAM-a, dodeljene su nagrade u 11 kategorija.\nTitulu Menadžera godine ovaj put poneo je Živorad Vasić, direktor beogradskog hotela Crowne Plaza i direktor kompanije NBGP Properties. Drugo i treće mesto u ovoj kategoriji osvojili su Stanka Pejanović, generalna direktorka kompanije Gorenje Srbija i Jasmina Knežević, osnivač i suvlasnica Bel Medic-a.\nPoslodavacem godine proglašena je kompanija Fiat Automobili Srbija, dok su drugo i treće mesto pripali kompanijama Microsoft Srbija i VIP Mobile. Priznanje za najboljeg poslodavca u kategoriji malih preduzeća osvojila je kompanija CBRE Serbia, a na drugom i trećem mestu našle su se kompanije Movem Fashion i Home Page.\nRegionalni projekat u 2014. godini, koji je prema oceni članova SAM-a najviše doprineo promociji regiona kao investicione destinacije jeste projekat Superkartica, za koji je plaketu uručila Tanja Miščević, šefica pregovaračkog tima Srbije sa EU. Nagrada za razvoj i promociju liderstva među mladima otišla je u ruke Vesne Damnjanović, vanredne profesorke na Fakultetu organizacionih nauka, dok je Radojka Nikolić, osnivač i vlasnica kompanije Nira press - Ekonometar i Biznis magazin, ponela titulu najboljeg novinara u oblasti promocije privrednih tema za 2014. godinu.\nSAM je dodelio nagrade i najboljim mladim menadžerima do 35 godina. U ovoj kategoriji prvu nagradu i titulu Mladi menadžer godine dobila je Tamara Vlastelica Bakić, savetnik za korporativne komunikacije kompanije Victoria Group i docent na FON-u, dok su drugu i treću nagradu u ovoj kategoriji osvojili Đorđe Vukotić, generalni direktor kompanije Etihad Airways i Nemanja Knežević, direktor marketinga kompanije Zlatiborac.\nOve godine prvi put je dodeljena nagradu za društveno odgovornu kompaniju i u toj kategoriji prvo mesto je osvojila kompanija NIS. Posebna nagrada uručena je novinarki Marijani Milosavljević za lični humani čin godine, zbog toga što je donirala bubreg svojoj koleginici.\nSvečanoj gala večeri dodele Godišnjih nagrada SAM prisustvovao je veliki broj zvanica iz poslovnog, političkog, kulturnog i medijskog života koji su uzivali u divnoj atmosferi.\nPozdravljajući prisutne, Milan Petrović, predsednik SAM-a, istakao je da SAM iz godine u godinu beleži sve bolje rezultate, dodajući da je ove godine zabeležen i rekordan broj članova SAM-a koji su učestvovali u glasanju za dodelu godinsjih nagrada.


Samit energetike: Reformisane toplane da budu akumulatori viškova energije | Banjaluka.net\nSamit energetike: Reformisane toplane da budu akumulatori viškova energije\nReforma sistema daljinskog grijanja potrebna je i Republici Srpskoj i zemljama regiona, a BiH bi u modernizovane toplane trebalo da uloži 285 miliona KM u narednih 10 godina, jedan je od zaključaka Samita energetike.\nTakvom reformom bilo bi neophodno uvesti podsticajne mjere za povećanje udjela obnovljivih izvora energije i energetske efikasnosti u toplanama u regiji, jedan je od zaključaka Samita “SET – Trebinje 2021”.\n“U reformu daljinskog sistema grijanja u BiH bi narednih 10 godina trebalo uložiti 285 miliona KM”, naveo je profesor Mašinskog fakulteta u Sarajevu Azrudin Husika.\nOn je ukazao na trend kod toplana – prelazak na rad na drvnu sječku i gas, kao alternativa uglju i fosilnim gorivima, a u BiH postoji potencijal i za korištenje geotermalne i sunčeve energije u te svrhu.\n“Daljinski sistemi grijanja moraju se što prije transformisati da budu hibridni i da se povežu sa elektroenergetskim sistemima i budu akumulatori viškova energije da bi bili spremni da je isporučuju potrošačima”, zaključio je rkovodilac u Toplani Novi Sad Dušan Macura.


Avikultura :: Ptice :: Golubovi\nNaslov: SAVEZ ODGAJIVAČA SITNIH ŽIVOTINJA REPUBLIKE SRBIJE Pet Feb 07, 2014 1:08 pm\nSvi odgajivači sitnih životinja u Srbiji konačno na okupu\nNakon promena u Savezu odgajivača sitinih životinja Republike Srbije koje su se desile krajem prošle godine, novo rukovodstvo Saveza predvođeno predsednikom Igorom Gromilovićem više je nego rešeno da okupi sve odgajivače sitnih životinja i njihove klubove širom Srbije na jednom mestu.\nOdmah nakon smene rukovodstva u Savezu, intenzivirane su aktivnosti na svim poljima. Nakon dugog vremena, septembra 2013. Godine, zvanična tročlana delegacija Saveza učestvovala je na seminaru za sudije golubova koji je organizovao Evropski Savez odgajivaca sitnih životinja. Na ovom seminaru obavljeni su i razgovori sa predsednikom golubarske sekcije Saveza Evrope gospodinom Heftbergerom, koji je pružio punu podršku novom i mladom rukovodstvu Saveza odgajivača sitnih životinja Republike Srbije, a sudije koje su predstavljale naš savez mogle su da saznaju puno korisnih stvari i novina vezano za sudjenje golubova, koje će po prvi put biti prenete i ostatku sudijske javnosti na seminaru koji će organizovati Savez u toku naredne godine.\nSavez je intenzivirao i kontakte sa čelnicima Evropskog saveza, pa je tako u decembru mesecu održan i sastanak naših predstavnika sa predsednikom Saveza Evrope gospodinom Džon Grosom. Po prvi put nakon dugog vremenskog perioda Savez odgajivača sitnih životinja Republike Srbije ima permanentne kontakte sa celokupnim rukovodstvom Saveza Evrope sa kojima u pratnerstvu planira dalje aktivnosti.\nZa svoje članice Savez odgajivača sitnih životinja Republike Srbije obezbedio je prstenove za obeležavanje životinja po veoma pristupačnoj ceni i od najboljeg proizvođača (po zvaničnoj oceni Evropskog Saveza) iz Poljske. Po prvi put nakon dugog niza godina organizovano je naručivanje prstenova u dve ture, tako da su društva mogla da izađu u susret i novim članovima. Prva tura prstenova je već podeljena članstvu, dok će druga tura biti kod odgajivača već sredinom februara meseca. Po prvi put je cena alke jako pristupačna, a način raspodele sredstava od prstenova na najtransparentniji mogući način prezentovan članstvu.\nNakon dugog niza godina rukovodstvo Saveza ima aktivnu komunikaciju sa članstvom preko facebook grupe „Savez svih odgajivača Srbije“ koja sada već ima blizu 2000 članova i facebook profila „Savez odgajivača Srbije“ preko kojih odgovara na pitanja članova i obaveštava članstvo o novinama. Izvršni odbor Saveza doneo je i odluku o formiranju internet stranice Saveza, i o pokretanju biltena Saveza a sve u cilju pravovremenog i što boljeg informisanja članstva koje nije bilo adekvatno u bližoj prošlosti.\nIzvršni odbor Saveza usvojio je i odluku o izradi i novih uniformnih članskih knjižica koje bi bile dostavljene društvima i služile za indentifikaciju članstva širom Srbije. Uz pomenutu člansku knjižicu koja će služiti kao identifikacija svakom članu biće izrađen i evidencioni karton koji će biti distribuiran društvima i služiće za evidenciju članova.\nPo prvi put nakon više od petnaest godina najveći broj društava širom Srbije, od Vranja do Subotice okupio se oko jedne ideje o stvarnju savremenog, funkcionalnog i ozbiljnog Saveza svih odgajivača Srbije. Na sastanku koji je održan 26. januara u Somboru učestvovalo je preko 30 udruženja iz cele Srbije kojima je rukovodstvo Saveza predstavilo svoj rad u proteklim mesecima, ali i planove za tekuću godinu. Svi pristuni su imali prilku da postave pitanja i daju predloge za dalji rad rukovodstvu Saveza. Sastanku su prisustvovali i predstavnici nacionalnih saveza Hrvatske, Bosne i Hercegovine, Makedonije i Bugarske koji su u potpunosti podržali novo rukovodstvo Saveza i ponudili pomoć i podršku.\nSastanak je završen zaključkom i odlukom da se Savezu mogu pridružiti sva društva širom Srbije koja žele da daju svoj doprinos u radu i budu deo jedinog zvaničnog Saveza odgajivača sitnih životinja iz Srbije u Evropi. S tim u vezi pozvana su sva društva da dostave pristupnicu, kopiju statuta Društva, kopiju rešenja iz APR-a i spisak članova društva po sekcijama sekretaru Saveza Slobodanu Svrkoti, Vojvođanska 61, 25000 Sombor (065.2398879).\nSva društva koju budu poslala svoje pristupnice sa pratećim materijalom nakasnije do kraja februara stiču pravo kandidovanja svojih članova za organe rukovođenja u Savezu za naredni period i učešća na izbornoj skupštini Saveza odgajivača sitnih životinja Republike Srbije koja će biti održana u martu 2014. godine.


U zakupu "Fidelinke" Čeda Jovanović se borio sa samim sobom – Nadlanu.com\nU zakupu "Fidelinke" Čeda Jovanović se borio sa samim sobom\nObjavljeno 21. nov 2012. / 13:35:20\nNa tenderu za zakup imovine preduzeća "Fidelinka testo" jedini rival firmi "Agroposlovi", čiji je suvlasnik Čedomir Jovanović, bila je firma registovana na istoj adresi, objavio je u sredu antikorupcijski sajt Pištaljka.\nNa tenderu za zakup imovine preduzeća “Fidelinka testo” jedini rival firmi “Agroposlovi”, čiji je suvlasnik Čedomir Jovanović, bila je firma registovana na istoj adresi, objavio je u sredu antikorupcijski sajt Pištaljka.\nPredsednik LDP-a Čedomir Jovanović pozvao je u sredu vlast da hitno donese zakon o ispitivanju imovine političara i da je spreman da se takav zakon odmah primeni na njemu, a onda i na svim ostalim političarima, prenosi Beta.\nKako se navodi, vlasnica te firme “Outsourcing Management Solutions Group” Tatjana Levinskaja je ujedno i direktorka Jovanovićeve firme SHSF, koja je osnivač “Agroposlova”.\nPištaljka navodi i da je “Outsourcing Management Solutions Group” mesec dana ranije uplatila donaciju od sedam miliona dinara Liberalno demokratskoj partiji, čiji je lider Čedomir Jovanović.\n– Prvi put u pogone “Fidelinke”, “Agroposlovi” su ušli u oktobru 2011. godine kada je potpisan ugovor o zakupu mlinskih kapaciteta tog preduzeća, ali i dobijeno pravo na eksploatisanje žiga, odnosno brenda “Fidelinka”. Zatim, u junu 2012. godine Agroposlovi od “Fidelinke” u stečaju zakupljuju poslovni prostor, opremu za proizvodnju testenina i žig Fidelinka – piše Pištaljka.\nU međuvremenu, “Agroposlovi” su po simboličnim cenama dobili u zakup “Fidelinkin” lokal sa inventarom i opremom i kombi dostavno vozilo, objavila je Pištaljka.\nBeta via Pištaljka\nMrkonjić: JAT se gasi, nova aviokompanija u martu\nPolitičari pod lupom Poreske uprave\nNeodrživa obećanja o budžetskom deficitu\nDelta:Kurir i "Utisak nedelje" iznose neistine


Tači: Radije bih vodio dijalog sa đavolom nego sa Vučićem - Gorapress.net\n08.11.2018. u 08:03\nPredsednik Kosova Hašim Tači u intervjuu za Kosovapres potvrdio je sastanak da će se u četvrtak u Briselu nastaviti pregovori između Kosova i Srbije uz posredovanje Evropske unije.\n„Nadam se da će ovaj proces biti završen sporazumom, koji definitvno znači uzajamno priznanje i mogućnost članstva Kosova u UN, što će otvoriti mogućnost za priznanje Kosova od strane pet zemalja EU i otvaranje sigurne evropske perspektive za Kosovo i Srbiju“, rekao je Tači.\nTači je izjavio za Kosovapress, da bi radije vodio dijalog sa đavolom, nego sa Vučićem.\n„Očekujem da će sastanak biti težak, jer je moj kolega iz Srbije težak sagovornik, komplikovan i u isto vreme i opterećen. Mogu da kažem da bi najradije seo za sto sa đavolom i vodio dijalog nego sa Aleksandrom Vučićem, zato što on, sa svim svojim potencijalom, celokupnim državnim arsenalom Srbije, radi na raspadanju Kosova kao države, ali i na oštećenju kosovskih institucija“, zaključio je predsednik Kosova.\nSastanak u Briselu biće održan pre sastanka u Parizu, gde će oba predsednika prisustvovati ceremoniji povodom 100-godišnjice primirja u Prvom svetskom ratu na poziv francuskog predsednika Emanuela Makrona.


SCUDO 71570 S1P-SRC - Makom Treid\nZaštitne kožne sandale sa kompozitnom kapom i nemetalnim listom, koje se kopčaju čičak trakom. Imaju antistatik, dvoslojni PU/TPU protivklizni đon, otporan na ulja i naftu sa apsorberom energije u oblasti pete, sa spoljašnje strane podignut u predelu pete i prstiju radi povećanja otpornosti na abraziju. Unutrašnji poliuretanski sloj đona je mekan i fleksibilan, dok je spoljašnji sloj od termopoliuretana koji ima odlična protivklizna svojstva i otporan je na to...\nZaštitne kožne sandale sa kompozitnom kapom i nemetalnim listom, koje se kopčaju čičak trakom. Imaju antistatik, dvoslojni PU/TPU protivklizni đon, otporan na ulja i naftu sa apsorberom energije u oblasti pete, sa spoljašnje strane podignut u predelu pete i prstiju radi povećanja otpornosti na abraziju. Unutrašnji poliuretanski sloj đona je mekan i fleksibilan, dok je spoljašnji sloj od termopoliuretana koji ima odlična protivklizna svojstva i otporan je na torziju i abraziju. Antistatik Absorber postava ima izuzetnu paropropusnost i otpornost na abraziju. Dodatni reflektivni detalji radi povećanja vidljivosti radnika.


Antiratna tribina Tihe balkanske većine – Zabavište\nAntiratna tribina Tihe balkanske većine\nPosted by Zabavište on 13/03/2017 27/03/2017\nPovod za okupljanje je otvaranje beogradskog izdanja izložbe „20 godina EXIT aktivizma“ i obeležavanje 25 godina od velike rokenrol antiratne akcije koju su u martu 1992. godine organizovali tada najpopularniji rokenrol bendovi u Beogradu: EKV, Električni orgazam i Partbrejkersi. Zajednička pesma „Slušaj vamo-mir brate mir“ je ostala kao simbol tog pokušaja suprostavljanja mržnji i ratnohuškačkom ludilu koju je zahvatailo sve republike tadašnje Jugoslavije.\nNa tribini će govoriti istaknute javne ličnosti iz zemalja regiona, kao što su: muzičar i antiratni aktivista Rambo Amadeus, potom Emir Hadžihafizbegović, glumac i profesor glume na Akademiji dramskih umjetnosti u Tuzli, fudbalska legenda SFRJ,Dževad Prekazi i hrvatski pedagog i sociolog i vođa tzv. “Kurikularnih reformi” Boris Jokić, te domaćini tribine, osnivač i direktor Miksera, Ivan M. Lalić i osnivač i direktor EXIT festivala, Dušan Kovačević.\nProcitajte i: Branko Rosić: Buntom kroz život\nTiha balkanska većina okupila se u aprilu 2016. godine kao neformalna grupa umetnika i istaknutih javnih ličnosti kao odgovor na rastuće tenzije među državama u regionu i uputila otvoren poziv javnosti da se suprotstavi ektremnoj nacionalističkoj retorici koja je zavladala regionom, uz sve učestalije fašističke i ultradesničarske parole. Ovom prilikom biće otvorena i beogradska izložba „20 godina EXIT aktivizma“, čija je premijera bila u februaru mesecu u Novom Sadu, a koja će nakon ova dva grada biti održana i u Zagrebu i Sarajevu.\nU Mikseru će muzičkim programom, tačnije nastupom sastava IQV – Tribute to EKV biti obeleženo 25 godina od velike rokenrol antiratne akcije koju su u martu 1992. godine organizovali tada najpopularniji rokenrol bendovi u Beogradu: EKV, Električni orgazam i Partbrejkersi. Zajednička pesma „Slušaj vamo-mir brate mir“ je ostala kao simbol tog pokušaja suprostavljanja mržnji i ratnohuškačkom ludilu koju je zahvatailo sve republike tadašnje Jugoslavije.\nOvaj događaj biće otvoren za javnost a organizatori pozivaju sve ljude dobre volje da se pridruže zajedničkoj borbi za bolje sutra!\nPrethodni članak Ubijen\nSledeći članak David Lynch : „I have to make what I see, whether it’s a painting, a table, or a movie, or it’s like a death and what would be the point of that?“


SAP Q3 2016 rezultati: prihod od Cloud rešenja dostigao 14% ukupnih prihoda – Personal magazin\nSAP SE objavio je finansijske rezultate za treći kvartal 2016.godine. SAP-ovi finansijski rezultati za treći kvartal pokazuju rast prihoda od Cloud rešenja za 28% sa 600 na 769 miliona evra…\nSAP SE objavio je finansijske rezultate za treći kvartal 2016.godine.\nSAP-ovi finansijski rezultati za treći kvartal pokazuju rast prihoda od Cloud rešenja za 28% sa 600 na 769 miliona evra i dodatnih 400 korisnika SAP-ovog vodećeg S/4 HANA rešenja.\nPrihod od Clouda i podrške predstavlja 14% ukupnog SAP prihoda koji u trećem kvartalu iznosi 5.37 milijardi evra, u poređenju sa istim periodom prošle godine kada je iznosio 12% od ukupnog prihoda.\nU EMEA regionu, SAP je ostvario povećanje prihoda od 6% u segmentu Cloud i softverskih rešenja. Dvocifren rast prihoda od softverskih licenci ostvaren je u Nemačkoj, Francuskoj, Velikoj Britaniji i Južnoj Africi.\nOperativna dobit kompanije SAP je doživela pad od 9%, sa 1,2 milijarde na € 1,1 milijardu evra. Iz kompanije su naveli da ovaj pad ustvari odražava “porast zaliha troškova kompenzacije nakon snažne apresijacije cene SAP akcija u trećem kvartalu”.\n„S/4 HANA inovativni ciklus je najbrže rastući u istoriji kompanije i predstavlja katalizator performansi svih SAP Cloud rešenja“ rekao je SAP CEO Bill McDermott.\n“U trećem kvartalu naši rezultati su bili u skladu sa trendom iz prethodnog perioda”, dodao je finansijski direktor Luka Mucića. “Približavamo se svim targetima koje smo zadali početkom godine i analizirajući trenutnu situaciju uvereni smo da ćemo imati još jedan veoma uspešan četvrti kvartal.”\nSAP Q3 2016 rezultati: prihod od Cloud rešenja dostigao 14% ukupnih prihoda was last modified: November 7th, 2016 by Redakcija


Velika akcija BIA: Privedeni službenici ministarstva, opštine, direktori… – Krstarica\nVelika akcija BIA: Privedeni službenici ministarstva, opštine, direktori…\nM. K. 11. maja 2019. 11:08\nHapšenje zbog filma „Toma“\nZvezda hit serije opet uhapšena: Sva zlodela poznatog glumca\nPredsednik Opštine Požega Milan Božić, kao i vrh tog opštinskog rukovodstva, uhapšeni su jutros, nezvanično saznaje „Blic“.\nPrema saznanjima „Blica“, osim Božića, uhapšeni su i predsednica skupštine te opštine Zorica Mitrović, njen suprug Milenko Mitrović, kao i načelnik opštinske uprave Velimir Maksić.\n„Danas u ranim jutarnjim časovima pripadnici MUP-a Srbije, Odseka za borbu protiv korupcije iz Užica, izvršili su pretresanje stana i drugih prostorija u vlasništvu Milana Božića, predsednika Opštine Požega, Zorice Mitrović, predsednice Skupštine opštine Požega, i Velimira Maksića, načelnika Opštinske uprave Požega, nakon čega su isti privedeni i, po saslušanju u svojstvu osumnjičenih, prema imenovanima će biti primenjena mera zadržavanja do 48 sati. Isti su osumnjičeni da su izvršili više krivičnih dela vezanih za korupciju“, saopšteno je iz MUP-a.\nTakođe, kao povod za proteste u Požegi, koje više od godinu dana organizuje „inicijativa za Požegu“, navode se upravo njihove zloupotrebe i malverzacije, prenosi Blic.\nPušten iz pritvora Dragan Milovanović priveden zbog napada na bager\nU selu kod Đakovice pronađeno sedamdeset eksplozivnih naprava\nEksplodirala ručna bomba u Kosovu Polju, nema povređenih\nPolicija uhasila dve osobe zbog krađe automobila\nU kragujevcu vozio pod dejstvom droge i bejzbol palicom\nU Zrenjaninu uhapšen zbog izazivanja sudara u kome je…\nBeogradska policija iz saobraćaja isključila dva vozača zbog…\nTetka optužene za ubistvo penzionerke izjavila da ne zna…


Mnogim strancima zabranjen tranzitni prolaz bez vize kroz američke zračne luke (3/8/03) - 2003-08-03\nAmerička vlada privremeno je obustavila dva programa za međunarodni putnički tranzit, koji su omogućavali putnicima da prolaze kroz američke zračne luke bez viza.\nOva odluka donesena je nakon što su američke obavještajne službe utvrdile da terorističke organizacije namjeravaju upotrijebiti ove tranzitne programe da bi njihovi agenti infiltirirali američke zračne luke bez prolaženja kroz kontrolu.\nObustava dva tranzitna programa posebno će pogoditi građane južno-američkih i azijskih zemalja, koji često moraju presjedati na američkim aerodromima. Primjerice, putnicima iz Brazila, Meksika, Južne Koreje, Filipina i Perua od sada će biti potrebna viza za tranzitni prolaz kroz američke zračne luke.\nAmeričko Ministarstvo domovinske sigurnosti u sljedećih će nekoliko mjeseci evaluirati ove programe, na temelju obavještajnih analiza i reakcija putnika. Čelnik ovog ministarstva, Tom Ridge, ovu je odluku nazvao "agresivnom mjerom zaštite", kojoj je cilj sačuvati živote građana i imovinu.


Košarkaški klub Mega Mozzart » PAVLOVIĆ: „DA OSTANEMO U DOBROM RITMU“\nPAVLOVIĆ: „DA OSTANEMO U DOBROM RITMU“\nPosle trijumfa u finalu Kupa Radivoja Koraća i osvojenog prvog trofeja u istoriji kluba, Mega Leks nastavlja takmičenje u ABA ligi gostovanjem u Novom mestu protiv Krke, koja je prošlog vikenda osvojila Kup Slovenije. Meč se igra u okviru 25. kola ABA lige i zakazan je za subotu od 19 časova. Izabranici Dejana Milojevića u dobrom raspoloženju putuju u Sloveniju ali će biti oslabljeni neigranjem Ognjena Jaramaza koji zbog bolesti nije otputovao sa timom.\nTrener Mega Leksa Dejan Milojević ističe da je potrebno da ostali igrači nadomeste izostanak Jaramaza:\n„Očekujem težak meč u Novom mestu. Krka je dobra ekipa koja nas je namučila u prvom delu sezone kada smo meč u Sremskoj Mitrovici dobili posle produžetka. Jaramaz je bolestan i nije otputovao sa timom ali verujem da će ostali preuzeti njegovu ulogu i da ćemo pobediti i u ovom meču“,\nMega je u prethodnom kolu ABA lige izgubila na domaćem terenu od Olimpije sa 78:81 dok je Krka poražena u Zagrebu od Cibone sa 85:78. Mega Leks je trenutno na 4. poziciji na tabeli ABA lige sa skorom 16-8 dok Krka deli 9. poziciju sa 9 pobeda i 15 poraza. Mega i Krka su se do sada sastajale 5 puta u regionalnom takmičenju a trenutni skor je 4-1 za Megu. U poslednjem susretu odigranom u okviru 12. kola u u Sremskoj Mitrovici, Mega Leks je slavio sa 84:77 posle produžetka.\nNikola Pavlović je izjavio da se ekipa posle trijumfa u Kupu okreće narednim mečevima:\n„Atmosfera u ekipi je odlična, proslavili smo osvajanje Kupa ali se sada okrećemo narednim utakmicama i plej-ofu ABA lige. Kup je sada iza nas i potrebno je da se što bolje spremimo za izazove koji slede i da ostanemo u dobrom ritmu”,\nrekao je Pavlović i nastavio:\n“Igrali smo izuzetno težak meč sa Krkom u prvom delu sezone i znamo šta da očekujemo. Ne obaziremo se na njihovu poziciju na tabeli i znamo da su u više navrata pobeđivali favorite u toku lige. Neugodan su protivnik i potrebno je da nametnemo našu prepoznatljivu agresivnu igru u odbrani i da uđemo koncentrisani u meč. Igraćemo bez Jaramaza ali verujem da ćemo uspeti da nadomestimo njegov izostanak i da dođemo do pobede”,\nizjavio je Pavlović.\nUtakmica Mega Leks – Krka je zakazana za subotu 27. februar od 19 sati u hali ŠD Leona Štuklja u Novom mestu. Meč će direktno prenositi TV Arena Sport.\nMILOJEVIĆ: „OVAJ TRIJUMF JE NAGRADA ZA VELIKI TRUD“\nSLABO IZDANJE MEGE U NOVOM MESTU


Beta 28. januara 2020. 13:50\nPrivredni apelacioni sud u Beogradu presudio je po tužbi vlasnice novosadskog „Kanala 9“ Maje Pavlović iz 2017. godine da ta televizija nije dužna da plaća minimalnu naknadu za emitovanje muzičkih dela Organizaciji proizvodjača fonograma Srbije (OFPS) i organizaciji muzičkih autora SOKOJ, saopštilo je Udruženje novinara Srbije (UNS).\nU presudama u koje je UNS imao uvid navodi se minimalna naknada za emitovanje muzičkih dela i emitovanje fonograma i na njima zabeleženim interpretacijama „stavlja u neravnopravan položaj korisnike koji ih plaćaju“.\n„Eto vidite da uvek vredi boriti se“, rekla je Pavlović.\nU presudama se navodi da je Zakonsko načelo srazmere „narušeno“ kada se minimalna naknada obračunava na osnovu broja stanovnika na području gde se emituje televizijski ili radio program, jer na istom području ima više emitera, pa je „objektivno nemoguće da su stanovnici istovremeno korisnici svakog od njih“.\nUNS je podsetio da je Maja Pavlović 2018. i 2019. godine u tri navrata štrajkovala gladju, izmedju ostalog i zbog minimalne naknade OFPS-u i SOKOJ-u.\nSud u presudi ističe i da se u ovom slučaju članovi 99, 100 i 101 Zakona o obligacionim odnosima tumače u korist Pavlović, te da je Kanal 9 ispunio svoju obavezu i nije dužan da plati razliku izmedju naknada.


Đorđe Lukić / Glavni izvršni direktor\nĐorđe Lukić je Glavni izvršni direktor i član Odbora direktora Adriatic Banke. U proteklih 10 godina bio je na upravljačkim pozicijama u reprezentativnim bankarskim grupacijama. Karijeru je započeo u revizorskoj kući Deloitte & Touché gdje je proveo nekoliko godina. Tokom angažmana u Deloitte-u kao viši revizor, bio je zadužen za finansijski konsalting i obavljao revizije raznih projekata na prostoru jugoistočne Evrope. Kao direktor Direkcije za korporativne klijente, član Kreditnog odbora kao i izvršni direktor za komercijalne poslove u OTP grupi u poslednjih 7 godina, bio je zadužen za veliki broj finansijskih projekata širom regiona uključujući i Crnu Goru.\nEnesa Bekteši / Izvršni direktor za poslove podrške poslovanju\nEnesa Bekteši (rođena 1971. godine) u okviru svoje dvadesetogodišnje profesionalne karijere angažovana je u bankarskom sektoru Crne Gore posljednjih dvanaest godina. Radno iskustvo stekla je na rukovodećim poslovima u finansijskim institucijama:\n2016. – 2020. godine, direktor Sektora za računovodstvo i finansijski kontroling u Adriatic Bank AD Podgorica.\n2014. – 2016. godine, direktor Sektora za računovodstvo i izvještavanje i finansijski kontroling u Lovćen Banci AD Podgorica.\n2011. – 2014. godine direktor Sektora za računovodstvo u Societe Generale Montenegro Banci AD Podgorica.\n2008. – 2011. godine kao rukovodilac Sektora za računovodstvo u Hypo-Alpe-Adria Leasing Podgorica.\nIskustvo koje je prethodilo radu u finansijskom sektoru vezano je za poslove iz oblasti finansija i računovodstva u sektorima telekomunikacija, obrazovanja i poljoprivrede. Od marta 2020. godine, u Adriatic Bank AD Podgorica obavlja poslove Izvršnog direktora za poslove podrške poslovanju.\nDamir Krnić / Direktor odjeljenja interne revizije\nVesna Jovanić / Direktor odjeljenja pravnih poslova\nBiljana Savić / Ekspertska funkcija – službenik za praćenje usklađenosti poslovanja banke sa propisima\nIvana Kecojević / Direktor odjeljenja za upravljanje ljudskim resursima i poslove podrške upravi banke\nNovica Radović / Direktor odjeljenja za sprečavanje pranja novca i finansiranje terorizma\nMaja Barada / Direktor sektora za upravljanje rizicima\nAndrija Đurašković / Direktor sektora za informacione tehnologije\nAna Saveljić / Direktor sektora za platni promet\nJelena Grujic / Direktor sektora podrške poslovanju\nNikola Marinović / Direktor sektora za poslovanje sa fizičkim licima i malim i srednjim preduzećima\nMiloš Globarević / Direktor odjeljenja za poslovanje sa korporativnim klijentima\nMirza Redžepagić / Direktor odjeljenja za upravljanje sredstvima\nMiroslav Vuković / Direktor sektora za računovodstvo, izvještavanje i kontroling


Nikolićeva platforma za KiM poslednja nada - 05.05.2015, Sputnik Srbija\nUdruženje porodica kidnapovanih i ubijenih na KiM saopštilo je da poslednju nadu za otete vide u platformi za KiM predsednika Srbije Tomislava Nikolića. 05.05.2015, Sputnik Srbija\nvesti, srbija, tomislav nikolić\n08:45 05.05.2015 (Osveženo: 14:47 30.08.2021)\n© AP Photo / Darko VojinovicGrupa stručnjaka za međunarodno pravo, sa bivšim ombudsmanom Marekom Novickim na čelu, od 2006. godine se bavi tužbama kosovskih Srba, Roma i Albanaca protiv misije Ujedinjenih nacija. Smatraju je odgovornom zato što nije zaštitila članove njihovih porodica koji su nestali ili ubijeni u pogromima OVK.\nUdruženje porodica kidnapovanih i ubijenih na KiM saopštilo je da poslednju nadu za otete vide u platformi za KiM predsednika Srbije Tomislava Nikolića.\nUdruženje smatra da u tom dokumentu treba da bude zahtevano da Evropa i SAD narede vođama OVK da oslobode otete Srbe.\n„Nijedna dosadašnja vlada, kao ni predsednici i premijeri Srbije, u mnogim platformama i revolucijama o Kosovu i Metohiji nikada nisu tražili da se oteti Srbi oslobode i vrate svojim porodicama.\nUdruženje kidnapovanih: Srbija zaboravila otete na Kosovu\n3 Maj 2015, 17:07\n„Nisu se interesovali za kidnapovane Srbe i time su dokazali da pored međunarodne zajednice i Haškog tribunala, kao i Euleksovog suda, ignorišu srpske žrtve“, navode u tom udruženju.\nUdruženje je pozvalo predstavnike države da dokažu da su državi Srbiji i Vladi Srbije ključni životi Srba otetih na Kosovu i Metohiji, navodeći da je iz srpskih zatvora oslobođeno 2.108 Albanaca.\n15:57Čekao je 16 godina na ostvarenje sna – i stigao u društvo Jovana koji se proslavio kao Džon